pythainlp/thai-wiki-dataset-v4 huggingface dataset:
วัดท่าสุทธาวาส (จังหวัดพระนครศรีอยุธยา)

วัดท่าสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา 
วัดท่าสุทธาวาสเดิมเรียกว่า วัดผีมด สร้างสมัยปลายกรุงศรีอยุธยาราว พ.ศ. 2315 ได้รับพระราชทานวิสุงคามสีมาประมาณ พ.ศ. 2320
อาคารเสนาสนะภายในวัด ได้แก่ อุโบสถ ศาลา หอพระไตรปิฎก และกุฏิ ปูชนียวัตถุที่สำคัญคือประธานในอุโบสถ หลวงพ่อเศียรและหลวงพ่อเฒ่า มีคำขวัญของวัดคือ "หลวงพ่อเศียรคุ้มเกล้า หลวงพ่อเฒ่าคุ้มภัย"
วัดท่าสุทธาวาสตั้งอยู่ในพื้นที่ถูกน้ำท่วมทุกปี ทำให้ได้รับความเดือดร้อน ทรัพย์สินของมีค่าศิลปะโบราณสมบัติเก่าแก่ของวัดต้องคอยขนย้ายหนีทุกปี ทางวัดได้ของบช่วยเหลือไปยังสำนักพุทธศาสนามอบเงินช่วยเหลือมาให้ 2.2 ล้านบาท ในการซ่อมแซมบูรณะวัด มีการว่าจ้างช่างจากจังหวัดสกลนคร มาดำเนินการดีดศาลาหอพระไตรปิฎกคอนกรีตหนักกว่า 30 ตัน กุฏิสงฆ์จำนวน 11 หลังรวมเป็นเสาทั้งหมดจำนวน 400 กว่าต้น ดีดให้สูงของเดิมสูง 3 เมตร ดีดขึ้นอีก 1.2 เมตร รวมความสูง 4.20 เมตร
บ้านซับยาง

หมู่บ้านซับยาง ปัจจุบันแบ่งการปกครองออกเป็น 3 หมู่บ้าน คือ หมู่บ้านซับยาง หมู่บ้านซับน้ำเย็น และหมู่บ้านซับเจริญ เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
ประวัติของหมู่บ้าน.
หมู่บ้านซับยาง เดิมคือ หมู่ที่ 17 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านซับยางจึงถูกโอนมาเป็นหมู่ที่ 7 ตำบลห้วยบง
เนื่องจากบ้านซับยาง มีพื้นที่และประชากรมาก จึงมีการแยกพื้นที่บางส่วนออกเป็น บ้านซับน้ำเย็น หมู่ที่ 21 และ บ้านซับเจริญ หมู่ที่ 25 ดังเช่นในปัจจุบัน
ประชากร.
หมู่บ้านซับยาง หมู่บ้านซับน้ำเย็น และหมู่บ้านซับเจริญ มีประชากรรวมทั้งหมด 847 คน แบ่งเป็น ชาย 435 คน หญิง 412 คน 
 "ข้อมูล ณ สิ้นปี 2564"
เทวีทัปตี

พระแม่ทัปตี  เป็นเทพธิดาในศาสนาฮินดู พระนางคือเทพธิดาแห่งน้ำที่รักษาแม่น้ำตาปตีและเป็นเทพธิดาแห่งดวงอาทิตย์ซึ่งพระนางนำความร้อนมาสู่โลก ตามเทพปกรณัมฮินดู พระนางเป็นบุตรีของพระอาทิตย์และพระนางศรัณยา
วัดบ้านหาญ

วัดบ้านหาญ สร้างขึ้นเมื่อ พ.ศ. 2422 ตั้งอยู่ที่ตำบลด่านขุนทด อำเภอด่านขุนทด จังหวัดนครราชสีมา และเป็นที่ตั้งสำนักปฏิบัติธรรมประจำจังหวัดนครราชสีมา แห่งที่ 33
ประวัติ.
เมื่อ พ.ศ. 2422 วัดบ้านหาญ สร้างขึ้นเป็นวัดราษฎร์ สังกัดคณะสงฆ์มหานิกาย เป็นวัดประจำอำเภอด่านขุนทด พื้นที่เดิมตั้งอยู่ หมู่ที่ 8 ตำบลด่านขุนทด ต่อมาพระครูศิลปาคม (ทอง ธมฺมธโร) อดีตเจ้าอาวาส เห็นว่าที่ตั้งเดิมไม่เหมาะสม จึงย้ายมาสร้างวัดใหม่ในที่ตั้งปัจจุบัน
เมื่อวันที่ 2 มีนาคม พ.ศ. 2527 จึงได้รับพระราชทานวิสุงคามสีมา
การเปลี่ยนแปลงชื่อวัด.
แรกเริ่มก่อสร้าง เมื่อ พ.ศ. 2422 ตรงกับปีขาล ใช้ชื่อวัดว่า วัดป่าเรไรทอง ต่อมาเปลี่ยนชื่อครั้งที่ 1 เป็น วัดใหญ่บ้านหาญ ภายหลังก็เปลี่ยนชื่อเป็น วัดบ้านหาญ จนถึงปัจจุบัน
 อุโบสถ
 ศาลาการเปรียญ
 ศาลาหอฉัน
 ศาลาปฏิบัติธรรม
 กุฏิสงฆ์
 หอกลอง-ระฆัง
 ศาลาบำเพ็ญกุศล
 ฌาปนสถาน
สถานเอกอัครราชทูตไทย ณ กรุงวอชิงตัน

สถานเอกอัครราชทูตไทย ณ กรุงวอชิงตัน  เป็นคณะผู้แทนทางทูตของราชอาณาจักรไทยในสหรัฐอเมริกา สถานทูตนี้ตั้งอยู่ที่เลขที่ 1024 ถนนวิสคอนซิน เขตนอร์ทเวสต์ ในย่านจอร์จทาวน์ของวอชิงตัน ดี.ซี. เอกอัครราชทูตคนปัจจุบันคือ สุริยา จินดาวงศ์
รีวอลเวอร์

รีวอลเวอร์ (อังกฤษ: Revolver) เป็นผลงานสตูดิโออัลบั้มชุดที่ 7 ของวงเดอะบีเทิลส์ ออกวางจำหน่ายเมื่อวันที่ 5 สิงหาคม ค.ศ. 1966 โดยได้เปลี่ยนแนวเพลงจากโฟล์กร็อก, ป็อปร็อก, และโซลของ "Rubber Soul" อัลบั้มก่อนหน้ามาเป็นแนวดนตรีแบบไซเคเดลิกร็อก
อัลบั้มชุดนี้ทำการบันทึกเสียงหลังจากทางวงได้หยุดพักทัวร์คอนเสิร์ตชั่วคราว "สามเดือน" ในปี 1966 ได้กลายเป็นจุดเริ่มต้นของวงในการทดลองใช้ยา LSD แล้วได้นำมาเป็นแรงบันดาลใจในการเขียนเพลง โดยมีอิทธิพลแนวดนตรีของอินเดียเข้ามาอีกด้วย อัลบั้มชุดนี้ถูกยกให้เป็นหนึ่งในอัลบั้มที่ก้าวหน้าที่สุดในประวัติศาสตร์ดนตรีสมัยใหม่ มีการพัฒนาคิดค้นและใช้เทคโนโลยีใหม่ๆ ในการบันทึกเสียง มีการพัฒนาเนื้อร้องและความหมายของเพลงในอัลบั้มชุดนี้ เนื้อหาของเพลงพูดถึงความเหงา ความตาย บ้างก็มีเนื้อหาเกี่ยวกับแนวปรัชญาและแฝงธรรมะ
อัลบั้มติดชาร์ตอันดับหนึ่งทั้งใน "ชาร์ตอัลบั้มแห่งสหราชอาณาจักร" ของสหราชอาณาจักร เป็นเวลานานเจ็ดสัปดาห์ และบน"บิลบอร์ด 200" ของสหรัฐอเมริกา นานหกสัปดาห์ อีกทั้งยังถูกจัดอันดับในหัวข้อ 500 อัลบั้มที่ยอดเยี่ยมที่สุดตลอดกาลเป็นอันดับที่ 11 จากการจัดอันดับของนิตยสารโรลลิงสโตนในปี 2003
เจ้าแม่หยางกวง

เจ้าแม่หยางกวง  หรือ เจ้าแม่สายตา เป็นเทพธิดาในศาสนาชาวบ้านจีนและลัทธิเต๋า โดยพระนางคือหนึ่งในเทพธิดาผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร พระนางได้รับการนิยมบูชาร่วมกันกับเจ้าแม่ส่งบุตร เจ้าแม่ฝีดาษ (天花娘娘) และเจ้าแม่เร่งกำเนิดในฐานะเทพธิดาผู้ช่วยของเจ้าแม่เขาไท่เทพนารีผู้รักษาเขาไท่ เทวรูปของพระนางที่มีชื่อเสียงได้รับการยกย่องว่างดงามเช่นที่ วัดซินหลงกวน (兴隆观) ปักกิ่ง ประเทศจีน
เทพปกรณัม.
พระนางเป็นเทพีผู้คุ้มครองดวงตาและการมองเห็นของศาสนาชาวบ้านจีนและลัทธิเต๋า พระนางเป็นหนึ่งในเจ้าแม่ของศาสนาชาวบ้านจีนและลัทธิเต๋าที่ได้รับความนิยมบูชาในประเทศจีนเป็นอย่างมากในสมัยราชวงศ์หมิงและราชวงศ์ชิง ซึ่งนับถือว่าอำนาจแห่งคุณงามความดีและคุณูปการแห่งพระนางนั้นสามารถรักษาอาการตาบอดและโรคทางดวงตาอื่น ๆ ได้ โดยในประติมานวิทยาทั้งจิตรกรรมและประติมากรรมของพระนางในลัทธิเต๋าและศาสนาชาวบ้านจีนนั้นมักปรากฏองค์ร่วมกับเทพธิดาบริวารอีกสามองค์ของเจ้าแม่เขาไท่เทพนารีผู้รักษาเขาไท่
พหุจรามาตา

พหุจรามาตา  เป็นเทวีในศาสนาฮินดู เทวีแห่งความบริสุทธิ์และการมีลูกมีหลาน บูชามากในแถบรัฐคุชราตและรัฐราชสถาน พระนางมีที่มาจากคติจรัน นอกจากนี้ยังถือว่าพระพหุจรามาตาเป็นเทวีแห่งชุมชนหิชราหรือกะเทยในอนุทวีปอินเดีย เทวาลัยหลักของพระนางอยู่ที่เพจราจี รัฐคุชราต
เทวตำนาน.
เธอถือกำเนิดในวรรณะสูง ‘วรรณจรัญ’ ที่ประชากรส่วนใหญ่อยู่ในรัฐราชสถานและคุชราต ตะวันตกของอินเดีย กล่าวกันว่า ครั้งหนึ่งโจรร้ายพยายามข่มขืนเธอ เพื่อไม่ให้ ‘ความเป็นหญิง’ ของเธอถูกล่วงละเมิดทางเพศ เธอจึงคว้าดาบมาเฉือนเต้านมตัวเอง (แทนที่จะต่อสู้กับโจร) บางตำนานกล่าวว่าเธอจับได้ว่าสามีแอบเข้าไปในป่าเพื่อไปมีเพศสัมพันธ์แบบรักเพศเดียวกัน ด้วยความโกรธแค้นเสียใจเธอจึงสาปสามีจนอวัยวะเพศชายร่วงตกลงมา!! จากนั้นเธอก็ได้บังคับสามีแต่งหญิงไปตลอดกาล 
อีกตำนานมีอยู่ว่า มีเจ้าชายผู้หนึ่ง เกิดมาจากการที่กษัตริย์ผู้พ่อบวงสรวงขอพรจากพหุชราให้ได้บุตร แต่เมื่อได้บุตรสมใจ เจ้าชายผู้นั้นที่เกิดมาเป็นเสื่อมสมรรถภาพทางเพศ เมื่อเจ้าชายโตเป็นหนุ่มพหุชราก็ได้มาเข้าฝันและสั่งให้สักการะบูชาเธอและมีอัตลักษณ์แบบผู้หญิงเพื่อเป็นการรักษา ไม่เช่นนั้นจะสาปให้เสื่อมสมรรถภาพทางเพศไปอีก 7 ชาติ บ้างก็ว่าเธอสั่งให้เขาตัดจู๋ออกและแต่งหญิงเพื่อให้พ้นจากสภาพ ‘ความเป็นชาย’ อันจำกัดจำเขี่ย
พหุชราได้รับการยอมรับว่าเป็นเทวีประจำ ‘หิชรา’ (hijra) ผู้ซึ่งไม่ใช่ทั้งผู้หญิงและผู้ชาย แต่เป็นอีกเพศสภาพหนึ่ง ที่มีประชากรจำนวนมากในเขตวัฒนธรรมอินเดียเหนือ
ตงหวังกง

ตงหวังกง  หรือพระเทพบิดรตะวันออก เป็นเทวดาและเซียนของในศาสนาชาวบ้านจีนและลัทธิเต๋า ตามเทพปกรณัมจีนโดยทั่วไปกล่าวว่าพระองค์คือพระสวามีของพระเทพมารดรตะวันตก และทรงเป็นเทพผู้ทรงพลังหยางอันบริสุทธิ์
ลาพิลลัส

ลาพิลลัส (เกาหลี: ; อาร์อาร์: "Rapilruseu"; เอ็มอาร์: "Rap'ilrusŭ") เป็นเกิร์ลกรุปสัญชาติเกาหลีใต้ ภายใต้สังกัดเอ็มแอลดีเอนเตอร์เทนเมนต์ มีสมาชิกทั้งหมด 5 คน ได้แก่ ชานะ, ยูเอะ, เบสซี, ซอวอน และฮาอึน พวกเธอเปิดตัวครั้งแรกในวันที่ 20 มิถุนายน ค.ศ. 2022 ด้วยซิงเกิลอัลบั้ม "Hit Ya!"
ที่มาของชื่อ.
ในงานเปิดตัวครั้งแรก สมาชิกวง ซอวอน ได้กล่าวว่า 'ลาพิลลัส' หมายถึง "อัญมณีที่เปลี่ยนตามทิศทางของแสง และประโยคแนะนำตัวของพวกเรา 'Shine your Lapillus' สื่อถึงว่าเราทุกคนควรตามหาความฝันที่เป็นเอกลักษณ์ของเรา"
ประวัติ.
กิจกรรมก่อนเดบิวต์.
"ชานะ" เป็นผู้เข้าแข่งขันในกลุ่ม J ในรายการเกิลส์แพลนเน็ต 999 ซึ่งเธอได้อันดับที่ 4 ในกลุ่ม J และอันดับ 16 จากอันดับทั้งหมด
2022–ปัจจุบัน:การเปิดตัวและเดบิวต์"กับ Hit Ya! และ Girl's Round Part. 1".
วันที่ 16 พฤษภาคม ค.ศ. 2022 เอ็มแอลดีเอนเตอร์เทนเมนต์ประกาศจะเดบิวต์เกิร์ลกรุปวงใหม่หลังจากที่เดบิวต์โมโมแลนด์ ในปี ค.ศ. 2016 และเป็นวงที่ 3 ของค่ายต่อจากบอยแบรนด์อย่าง ที1419 ที่เดบิวต์เมื่อปี ค.ศ. 2021 และมีการเปิดเผยสมาชิกออกมา (ชานะ, ฮาอึน, ซอวอน, ยูเอะ, เบสซี) ตั้งแต่วันที่ 23 ถึง 25 วันที่ 13 มิถุนายน เอ็มแอลดีเอนเตอร์เทนเมนต์ได้ประกาศว่าลาพิลลัสจะเดบิวต์ด้วยซิงเกิลอัลบั้ม "Hit Ya!" ในวันที่ 20 มิถุนายน ค.ศ. 2022
เมื่อวันที่ 31 สิงหาคม ค.ศ.2022 มีการประกาศว่าลาพิลลัสจะเปิดตัวอัลบั้มแรกในชื่อ Girl's Round Part.1 และมีเพลงนำสองเพลง คือ "Gratata" และ "Burn With Love" ในวันที่ 22 กันยายน ค.ศ.2022 
เมื่อวันที่ 8 ธันวาคม ค.ศ. 2022 เอ็มแอลดี เอนเตอร์เท็นเมนต์ ประกาศว่าเบสซีได้ระงับกิจกรรมชั่วคราวเนื่องจากเหตุผลด้านสุขภาพ
ดาร์วิน นุญเญซ

ดาร์วิน กาบริเอล นุญเญซ ริเบย์โร ([ˈdaɾwĩn ˈnuɲes]; เกิด 24 มิถุนายน ค.ศ. 1999) เป็นนักฟุตบอลชาวอุรุกวัย ปัจจุบันเล่นในตำแหน่งกองหน้าให้แก่อัลฮิลาล และทีมชาติอุรุกวัย
นุญเญซเป็นนักฟุตบอลทีมเยาวชนของเปญญาโรล ก่อนที่จะเลื่อนขึ้นมาอยู่ในทีมชุดแรกเมื่อปี 2017 ในเดือนสิงหาคม 2019 เขาได้เซ็นสัญญากับอัลเมริอา สโมสรในเซกุนดาดิบิซิออนด้วยค่าตัวสถิติสโมสร ต่อมา ไบฟีกาเซ็นสัญญากับเขาในปี 2020 ด้วยค่าตัวสถิติสโมสร 24 ล้านยูโร ซึ่งเป็นมูลค่าการเซ็นสัญญาที่สูงที่สุดในประวัติศาสตร์ฟุตบอลโปรตุเกส ในฤดูกาลที่สองเขาได้รับรางวัล Bola de Prata จากการเป็นผู้ทำประตูสูงสุดในปรีไมราลีกา ด้วยจำนวน 26 ประตู จาก 28 เกม จนนุญเญซได้รับความสนใจจากหลายสโมสรในยุโรป กลายเป็นลิเวอร์พูลที่เซ็นสัญญากับเขาในเดือนมิถุนายน 2022 ด้วยค่าตัว 75 ล้านยูโร (64 ล้านปอนด์)
หลังจากเป็นตัวแทนของอุรุกวัยในระดับเยาวชนหลายรุ่นอายุ นุญเญซติดทีมชาติชุดใหญ่เป็นครั้งแรกในเดือนตุลาคม 2019 ซึ่งเขาประเดิมสนามแรกด้วยการทำประตูได้ในเกมที่กับเปรู
สโมสรอาชีพ.
ลิเวอร์พูล.
ในวันที่ 13 มิถุนายน ค.ศ. 2022 นุญเญซย้ายไปร่วมทีมลิเวอร์พูลด้วยค่าตัว 75 ล้านยูโร (64 ล้านปอนด์) ต่อมา ในวันที่ 12 กรกฎาคม ค.ศ. 2022 นุญเญซประเดิมสนามให้ลิเวอร์พูลในช่วงปรีซีซั่น ในนัดที่ ลิเวอร์พูล เจอกับ แมนเชสเตอร์ยูไนเต็ด ที่ราชมังคลากีฬาสถาน ต่อมา ในวันที่ 21 กรกฎาคม ค.ศ. 2022 นุญเญซทำแฮตทริก โดยยิง 4 ประตู ในนัดที่ ลิเวอร์พูล เอาชนะ แอร์เบ ไลพ์ซิช ที่เรดบูลอาเรนา 5-0
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม นุญเญซประเดิมสนามให้ลิเวอร์พูลนัดแรกเป็นทางการและทำประตูแรกในสีเสื้อของลิเวอร์พูล สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ ต่อมา ในวันที่ 6 สิงหาคม ค.ศ. 2022 นุญเญซทำประตูแรกในพรีเมียร์ลีก ฤดูกาล 2022–23 นัดที่ ลิเวอร์พูล เสมอกับ ฟูลัม ที่เครเวนคอตทิจ 2-2
เกียรติประวัติ.
ลิเวอร์พูล
วอลเลย์บอลหญิงเอวีซีเนชันส์คัพ

วอลเลย์บอลหญิงเอวีซีเนชันส์คัพ  ชื่อเดิม วอลเลย์บอลหญิงเอวีซีแชลเลนจ์คัพ  เป็นการแข่งขันวอลเลย์บอลหญิงของทวีปเอเชียและโอเชียเนีย จัดขึ้นโดยสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างทวีป ก่อตั้งขึ้นในปี ค.ศ. 2018 เนื่องจากในสองครั้งแรกฮ่องกงไม่สามารถจัดแข่งขันได้ การแข่งขันครั้งแรกจึงเริ่มขึ้นในปี ค.ศ. 2022 เดิมถูกกำหนดจัดขึ้นทุกๆ 2 ปี แต่ตั้งแต่ในปี ค.ศ. 2023 ได้จัดขึ้นเป็นประจำทุกปี และการแข่งขันยังทำหน้าที่เป็นรอบคัดเลือกสำหรับวอลเลย์บอลหญิงแชลเลนเจอร์คัพ ในปี 2023–2024
หินสามวาฬ

หินสามวาฬ เป็นกลุ่มหินอายุ 75 ล้านปีซึ่งอยู่ในเขตพื้นที่ป่าสงวนแห่งชาติป่าดงดิบกะลา ป่าภูสิงห์ และป่าดงสีชมพู จังหวัดบึงกาฬ ประเทศไทย เป็นหน้าผาหินทรายขนาดใหญ่ลักษณะคล้ายกับวาฬพ่อแม่ลูกสามตัวว่ายน้ำเคียงกัน มีเพียงพ่อวาฬและแม่วาฬเท่านั้นที่สามารถเดินเท้าเข้าถึงได้
หินสามวาฬเป็นแหล่งท่องเที่ยวสำหรับชมวิวและกางเต็นท์พักแรมโดยเฉพาะในช่วงฤดูหนาว อย่างไรก็ตาม ในช่วงฤดูฝน เส้นทางเข้าถึงหินสามวาฬมีสภาพเป็นดินโคลนซึ่งทำให้เดินทางเข้าถึงได้ยากลำบาก
เดอะโชว์ (คอนเสิร์ต)

เดอะโชว์  หรือชื่อทางการว่า วายจีปาล์มสเตจ ― 2021 แบล็กพิงก์: เดอะโชว์  เป็นคอนเสิร์ตออนไลน์ครั้งแรกของเกิร์ลกรุปเกาหลีใต้ แบล็กพิงก์
เบื้องหลัง.
เกิร์ลกรุปเกาหลีใต้ แบล็กพิงก์ ได้เปิดตัวอัลบัมภาษาเกาหลีชุดแรก "ดิอัลบั้ม" เมื่อวันที่ 2 ตุลาคม 2020 จนได้รับคำชื่นชมจากนักวิจารณ์เพลง และเป็นหนึ่งในอัลบัมที่ขายดีที่สุดในโลก ประจำปี 2020 เพื่อฉลองการออกอัลบัม แบล็กพิงก์ประกาศจัดคอนเสิร์ตออนไลน์แบบเสียค่ารับชมครั้งแรกของพวกเธอในชื่อ "เดอะโชว์" จัดขึ้นวันที่ 27 ธันวาคม 2020 แต่ถูกเลื่อนออกมาเป็นวันที่ 31 มกราคม 2021 เนื่องจากระเบียบข้อบังคับว่าด้วยการระบาดทั่วของโควิด-19 ในประเทศเกาหลีใต้ ณ ขณะนั้น ภายใต้ความร่วมมือระหว่างวายจีเอนเตอร์เทนเมนต์ ต้นสังกัดของวง และยูทูบมิวสิก นับเป็นคอนเสิร์ตออนไลน์แรกบนวายจีปาล์มสเตจ ทีเซอร์ประชาสัมพันธ์ของคอนเสิร์ตถูกเผยแพร่เมื่อวันที่ 23 พฤศจิกายน 2020 โดยรับชมได้เฉพาะทางช่องแบล็กพิงก์ในยูทูบ อันเป็นการแสดงเพลงจาก "ดิอัลบั้ม" เป็นครั้งแรก
ภาพรวมของคอนเสิร์ต.
แบล็กพิงก์เปิดการแสดงด้วยเพลง "คิลดิสเลิฟ" มีฉากหลังเป็นภาพทิวทัศน์ของเมืองทั่วโลกที่มืดมิดและว่างเปล่า นอกเหนือจากการแสดงสดแล้ว ยังมีแทร็กที่บันทึกไว้ล่วงหน้าอีกหลายเพลง สมาชิกแต่ละคนยังแสดงเวทีเดี่ยวเป็นของตนเองด้วย โดยเจนนีแสดงเพลง "โซโล" ของเธอพร้อมกับเขียนเนื้อเพลงแร็ปใหม่เอง ส่วนโรเซแชร์ตัวอย่างเพลงเปิดตัวของเธอ "กอน" ในขณะที่จีซูและลิซ่านำเพลง "แฮบิตส์" ของทูเว ลู และ "เซย์โซ" ของโดจา แคต มาทำใหม่ตามลำดับ พร้อมทั้งเพิ่มเนื้อเพลงใหม่ที่เขียนขึ้นเอง คอนเสิร์ตจบลงด้วยการแสดงเพลง "ฟอร์เอเวอร์ยัง" ตอนอองคอร์ ซึ่งบนเวทีเต็มไปด้วยข้อความจากบลิงก์ (ชื่อแฟนคลับของแบล็กพิงก์)
รายชื่อเพลง.
<templatestyles src="Div col/styles.css"/>
อัลบั้มบันทึกการแสดงสด.
แบล็กพิงก์ 2021 'เดอะโชว์' ไลฟ์  เป็นอัลบั้มบันทึกการแสดงสดชุดที่สี่ของแบล็กพิงก์ วางจำหน่ายวันที่ 1 มิถุนายน 2021 ประกอบด้วยบันทึกการแสดงจากเดอะโชว์
ในวันที่ 11 พฤษภาคม 2021 วายจีเอนเตอร์เทนเมนต์เผยซีดีการแสดงสด "เดอะโชว์" บนร้านค้าอย่างเป็นทางการอย่างวายจีซีเล็กต์ ซึ่งมีกำหนดวางจำหน่ายในวันที่ 11 มิถุนายน อัลบัมนี้ประกอบด้วยดิจิแพ็ก, แผ่นซีดี 2 แผ่น, สมุดรวมภาพ, โฟโต้การ์ดสุ่มสองใบ และสติกเกอร์สุ่ม และยังประกาศว่าการแสดงเดี่ยวของจีซูและลิซ่าใน "เดอะโชว์" จะไม่รวมอยู่ในอัลบัมเนื่องจากปัญหาลิขสิทธิ์
อัลบั้มบันทึกการแสดงสดออกให้ดาวน์โหลดและสตรีมมิงวันที่ 1 มิถุนายน 2021 ในวันเดียวกัน วายจีเอนเตอร์เทนเมนต์เปิดให้สั่งจองล่วงหน้าสำหรับ "เดอะโชว์" ในรูปแบบคิตวิดีโอและดีวีดี ซึ่งมีกำหนดวางจำหน่ายในวันที่ 18 มิถุนายน
รายชื่อเพลง.
เครดิตจากแอปเปิลมิวสิก
เรือประจัญบานชั้นไคเซอร์ฟรีดริชที่ 3

เรือประจัญบานชั้น"ไคเซอร์ฟรีดริชที่ 3"  เป็นเรือประจัญบานที่สร้างขึ้นสำหรับกองทัพเรือจักรวรรดิเยอรมัน ซึ่งประกอบด้วยเรือห้าลำคือ ไคเซอร์ฟรีดริชที่ 3, ไคเซอร์วิลเฮ็ล์มที่ 2, ไคเซอร์วิลเฮ็ล์มเดอร์กรอสเซอ, ไคเซอร์คาร์ลเดอร์กรอสเซอ และ ไคเซอร์บาร์บาร็อสซา
ยอดคุณน้าจากต่างโลก

ยอดคุณน้าจากต่างโลก (; โรมาจิ: "Isekai Ojisan") เป็นซีรีส์มังงะญี่ปุ่น เขียนเรื่องและวาดภาพโดยโฮตนโดะชินเดอิรุ เริ่มเผยแพร่เผยแพร่ออนไลน์ทางเว็บไซต์ "ComicWalker" ของสำนักพิมพ์คาโดกาวะโชเต็งในเดือนมิถุนายน พ.ศ. 2561 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ AtelierPontdarc ออกอากาศตั้งแต่เดือนกรกฎาคม พ.ศ. 2565 ถึงมีนาคม พ.ศ. 2566
ให้เสียงโดย: ทาเกฮิโตะ โคยาซุ (ญี่ปุ่น)
ให้เสียงโดย: จุง ฟูกูยามะ (ญี่ปุ่น)
ให้เสียงโดย: มิกาโกะ โคมัตสึ (ญี่ปุ่น)
ให้เสียงโดย: ฮารูกะ โทมัตสึ (ญี่ปุ่น)
ให้เสียงโดย: อาโออิ ยูกิ (ญี่ปุ่น)
ให้เสียงโดย: อากิ โทโยซากิ (ญี่ปุ่น)
ให้เสียงโดย: เค็นอิจิ ซูซูมูระ (ญี่ปุ่น)
ให้เสียงโดย: โนบุฮิโกะ โอกาโมโตะ (ญี่ปุ่น)
ให้เสียงโดย: ฮิซาโกะ คาเนโมโตะ (ญี่ปุ่น)
เกาะพยาม

เกาะพยาม ตั้งอยู่ที่ตำบลเกาะพยาม อำเภอเมืองระนอง จังหวัดระนอง เป็นเกาะใหญ่หนึ่งในสองเกาะของทะเลระนอง (อีกเกาะคือเกาะช้าง) มีพื้นที่ทั้งหมดประมาณ 34.7 ตารางกิโลเมตร (21,683.17 ไร่) 
ชื่อของเกาะ บ้างกล่าวว่าในอดีตเรียกว่า เกาะพิยาม มาจากคำว่า "พอยาม" (ยามเป็นการนับเวลาในสมัยโบราณ โดย 1 ยามเท่ากับ 3 ชั่วโมง) พอยามจึงหมายถึงการเดินทางมายังเกาะใช้เวลาหนึ่งยามหรือราว 3 ชั่วโมง ต่อมาเพี้ยนมาเป็น "เกาะพยาม" บ้างก็ว่ามาจากคำว่า "พยายาม" เพราะในสมัยก่อนการเดินทางไปยังเกาะพยามมีความยากลำบาก
เกาะพยามเป็นเกาะขนาดใหญ่ ประกอบด้วยภูเขาขนาดย่อม ๆ มีป่าไม้เบญจพรรณยืนต้นกระจัดกระจายอยู่ทั่วไป มีอ่าวหลัก ๆ อยู่ 4 อ่าวด้วยกัน คือ อ่าวแม่หม้าย อ่าวใหญ่ อ่าวเขาควาย และอ่าวกวางปีบ พื้นที่ตอนกลางของเกาะเป็นภูเขา ป่าไม้ มีสัตว์ป่าอย่าง ลิง หมูป่า และนกชุกชุม โดยเฉพาะนกหายากอย่างนกเงือก นกแก๊ก และเหยี่ยวแดง
เกาะพยามมีชุมชนดั้งเดิมคือชุมชนชาวมอแกน (ชาวเล) ที่ประกอบอาชีพประมงพื้นบ้าน ชาวเกาะยังประกอบอาชีพทำสวนมะม่วงหิมพานต์ (กาหยู) ทำสวนยาง อ่าวแม่หม้ายเป็นชุมชนใหญ่ที่สุดบนเกาะที่มีความคึกคักมาก ที่นี่เป็นศูนย์กลางการคมนาคมเชื่อมไปยังอ่าวต่าง ๆ บนเกาะ ยังเป็นแหล่งการค้า แหล่งรวมร้านอาหาร และแหล่งแสงสีในยามค่ำคืน ใกล้ ๆ กับสะพานท่าเรือขึ้นไปทางเหนือเป็นที่ตั้งของวัดเกาะพยาม ผู้คนอาศัยอยู่ส่วนใหญ่เป็นไทยมุสลิม ในปี พ.ศ. 2500 นายสำเภา ศิริสัมพันธ์ ได้รับสัมปทานการเลี้ยงหอยมุกจากรัฐบาล ได้ใช้พื้นที่เกาะพยามเพาะเลี้ยงหอยมุก (ฟาร์มมุก)
วัดเกาะพยาม

วัดเกาะพยาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเกาะพยาม ในตำบลเกาะพยาม อำเภอเมืองระนอง จังหวัดระนอง เป็นวัดที่ตั้งอยู่ทางทิศตะวันออกของเกาะพยาม ไม่ห่างจากท่าเทียบเรือ 
วัดเกาะพยามตั้งวัดเมื่อวันที่ 30 พฤษภาคม พ.ศ. 2548 ผู้ขออนุญาตให้สร้างวัดคือนายสมนึก ฉิมนิกร
จุดเด่นของวัดคืออุโบสถกลางทะเลโดยบนหลังคาอุโบสถประดิษฐาน พระพุทธรูปยืนปางลีลา หันหน้าออกสู่ทะเล มีสะพานปูนทอดยาวสู่ตัวอุโบสถ มีปูชนียวัตถุคือ
"พระพุทธวิริยะชัยมงคล" และหลวงปู่ทวดตั้งไว้ริมน้ำหน้าวัด
เรือประจัญบานชั้นอิมเพอเรเตอร์อะเลคซันดร์ที่ 2

เรือประจัญบานชั้น"อิมเพอเรเตอร์อะเลคซันดร์ที่ 2"  เป็นเรือประจัญบานที่สร้างขึ้นสำหรับกองทัพเรือจักรวรรดิรัสเซีย ซึ่งประกอบด้วยเรือสองลำคือ อิมเพอเรเตอร์อะเลคซันดร์ที่ 2 และ อิมเพอเรเตอร์นีโคไลที่ 1
เรือประจัญบานชั้นกังกุต

เรือประจัญบานชั้น"กังกุต  หรือรู้จักในชื่อ เรือประจัญบานชั้น"เซวัสโตปอล  เป็นเรือประจัญบานที่สร้างขึ้นของกองทัพเรือจักรวรรดิรัสเซีย จำนวน 4 ลำ โดยได้สร้างขึ้นก่อนสงครามโลกครั้งที่หนึ่ง
วอลเลย์บอลชายเอวีซีเนชันส์คัพ

วอลเลย์บอลชายเอวีซีเนชันส์คัพ  ชื่อเดิม วอลเลย์บอลชายเอวีซีแชลเลนจ์คัพ  เป็นการแข่งขันวอลเลย์บอลชายของทวีปเอเชียและโอเชียเนีย จัดขึ้นโดยสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างทวีป จัดขึ้นครั้งแรกในปี ค.ศ. 2018 เดิมการแข่งขันได้รับการจัดขึ้นทุกๆ 2 ปี แต่ตั้งแต่ในปี ค.ศ. 2023 ได้จัดขึ้นเป็นประจำทุกปี และการแข่งขันยังทำหน้าที่เป็นรอบคัดเลือกสำหรับวอลเลย์บอลชายแชลเลนเจอร์คัพอีกด้วย ทีมชนะเลิศการแข่งขันครั้งนั้นคือ ทีมชาติอิรัก
เจ้าภาพ.
รายชื่อเจ้าภาพแบ่งตามครั้งที่จัดแข่งขัน
บ้านซับพลู

หมู่บ้านซับพลู ปัจจุบันแบ่งการปกครองออกเป็น 4 หมู่บ้าน คือ หมู่บ้านซับพลู หมู่บ้านซับพลูน้อย หมู่บ้านโนนสะอาด และหมู่บ้านซับสนุ่น เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
ประวัติของหมู่บ้าน.
หมู่บ้านซับพลู เดิมคือ หมู่ที่ 10 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านซับพลูจึงถูกโอนมาเป็นหมู่ที่ 6 ตำบลห้วยบง
เนื่องจากบ้านซับพลู มีพื้นที่และมีการกระจายตัวของประชากรมาก จึงมีการแยกพื้นที่ออกเป็น หมู่บ้านซับพลูน้อย (หมู่ที่ 14) หมู่บ้านโนนสะอาด (หมู่ที่ 19) และหมู่บ้านซับสนุ่น (หมู่ที่ 23) ตามลำดับ
ประชากร.
หมู่บ้านซับพลู หมู่บ้านซับพลูน้อย หมู่บ้านโนนสะอาด และหมู่บ้านซับสนุ่น มีประชากรรวมทั้งหมด 1,925 คน แบ่งเป็น ชาย 969 คน หญิง 956 คน 
 "ข้อมูล ณ สิ้นปี 2564"
บรรลัยกัลป์

ตริศิระ (Sanskrit: त्रिशिर, IAST: triśira, lit. "he who has three heads - ผู้มีสามเศียร") ในรามายณะ หรือ บรรลัยกัลป์ ในรามเกียรติ์เป็นรายชื่อตัวละครในรามเกียรติ์ในศาสนาฮินดู โดยเป็นหนึ่งในโอรสของท้าวราวณะ (ท้าวทศกัณฐ์) และธันยมลินี (นางกาลอัคคีนาค) และพี่น้องของเขาคือ เฆฆนาท อติกายะ นรานตกะ - เทวานตกะ ประหัสตะและอักษยกุมาร
ในรามายณะ.
รามายณะบอกว่าเขานั้นทำสงครามรบกับหนุมานและในการสงครามนี้หนุมานได้ตีเขาด้วยลูกศรจำนวนหนึ่ง ณ ที่สมรภูมิแห่งนี้ หนุมานแจ้งแก่เขาว่าลูกศรนั้นเป็นเหมือนกับดอกไม้ที่โปรยปรายลงบนร่างกายของเขา หลังจากนั้นก็เกิดการดวลอาวุธกันขึ้น ซึ่งหนุมานได้สังหารตริศิระสิ้นชีพในทันที
ในรามเกียรติ์.
บรรลัยกัลป์ เป็นโอรส นางกาลอัคคีนาคกับท้าวทศกัณฐ์ มีกายลื่นอาวุธไม่สามารถทำอันตรายได้ โดยหนุมานซัดทรายใส่ตัวทำให้จับตัวได้และถูกสังหารในที่สุด
หัวโขนสำหรับการแสดงโขน.
หน้ายักษ์สีแสดหรือแดง หรือแดงแสด บางตำราว่าสีเหลืองอ่อน ปากขบ ตาจระเข้ สวมมงกุฎน้ำเต้าเฟือง
ทศพิน

อติกายะ  ในรามายณะ หรือ ทศพิน หรือ ไพนาสุริยวงศ์ ในรามเกียรติ์และเรียมเกร์ เป็นรายชื่อตัวละครในรามเกียรติ์ในศาสนาฮินดู โดยเป็นหนึ่งในโอรสของท้าวราวณะ (ท้าวทศกัณฐ์) และนางมณโฑทรี (นางมณโฑ) และพี่น้องของเขาคือ เฆฆนาท ตริศิระ นรานตกะ - เทวานตกะ ประหัสตะและอักษยกุมาร
ในรามายณะ.
ตามรามายณะเล่าว่า อติกายะ ได้มีเหตุทำให้พระอิศวรทรงกริ้วบนยอดเขาไกรลาส โดยพระอิศวรทรงเหวี่ยงตรีศูล (อาวุธสามง่าม) ของพระองค์ไปที่ อติกายะ แต่ อติกายะ จับ ตรีศูล ไว้กลางอากาศและสำนึกผิดและขอขมาด้วยการทำสักการะบูชาพระองค์ พระอิศวรทรงประทานอภัยโทษทั้งหมดที่อติกายะได้ล่วงเกินและประทานพรให้ อติกายะ ด้วยความลับของการยิงธนูและอาวุธศักดิ์สิทธิ์
เนื่องจากความสามารถพิเศษและความเหนือกว่าของ อติกายะ ต้องถูกสังหารโดย พระลักษมณ์โดยใช้ ศรพรหมหัตถตรา (Brahmastra) ซึ่งเป็นอาวุธอันทรงพลังของพระพรหม โดยพระวายุ เทพแห่งลมตามราชบัญชารับสั่งของพระอินทร์ ได้ทูลแก่พระลักษมณ์ถึงความลับที่จะสังหาร อาติกายะ ได้นั้นต้องใช้ศรพรหมหัตถตราเท่านั้น
กล่าวกันว่า อติกายะ และ กุมภกรรณ ลุงของเขาเป็นอวตารของปีศาจ มธุและไกฏภะ ซึ่งถูกพระวิษณุสังหารในการสร้างโลก ในอีกกรณีหนึ่ง กุมภกรรณได้กล่าวถึงอดีตชาติเมื่อครั้งเป็นทวารบาลที่ถูกสาปของพระวิษณุ
ในรามเกียรติ์และเรียมเกร์.
ไพนาสุริยวงศ์ หรือ ทศพิน เป็นโอรสท้าวทศกัณฐ์และนางมณโฑ เมื่อพิเภกครองกรุงลงกาหลังจากท้าวทศกัณฐ์ตาย ได้นางมณโฑเป็นมเหสี ขณะนั้นนางมณโฑตั้งครรภ์อยู่แล้วเมื่อคลอดพิเภกเข้าใจว่าเป็นลูกของตน เมื่อไพนาสุริยวงศ์เติบโตขึ้น พี่เลี้ยงชื่อวรณีสูรเป็นผู้บอกความจริงและยุให้เป็นกบฏเกิดศึกกรุงลงกาอีก พระพรตเป็นผู้มาปราบกบฏและสั่งประหารไพนาสุริยวงศ์พร้อมกับพี่เลี้ยง
หัวโขนสำหรับการแสดงโขนและละโคนโขล.
หน้ายักษ์สีเขียว ปากขบตาโพลงเขี้ยวคุด (ดอกมะลิ) สวมชฎามนุษย์หรือชฎายอดกาบไผ่เดินหนแบบอินทรชิตจอนหูแบบมนุษย์และในตอนเด็กสวมกะบังหน้ามีเกี้ยวรัดจุก (ชฎาเด็ก หรือ หัวกุมารไว้จุก) กายสีเขียว 1 พักตร์ 2 กร
สหัสกุมาร

อักษยกุมาร  ในรามายณะ หรือ สหัสกุมาร ในรามเกียรติ์และเรียมเกร์เป็นรายชื่อตัวละครในรามเกียรติ์ในศาสนาฮินดู โดยเป็นหนึ่งในโอรสของท้าวราวณะ (ท้าวทศกัณฐ์) และนางมณโฑทรี (นางมณโฑ) ในรามายณะ ส่วนในรามเกียรติ์และเรียมเกร์ มารดาคือนางสนมพันตน และพี่น้องของเขาคือ เฆฆนาท ตริศิระ นรานตกะ - เทวานตกะ ประหัสตะและอติกายะ
ในรามายณะ.
ในอีกนามหนึ่งที่เป็นรู้จักกันในชื่อ อักษยะ เป็นบุตรชายสุดท้องของท้าวราวณะ (ท้าวทศกัณฐ์) และนางมณโฑทรี (นางมณโฑ) ในรามายณะ และเป็นอนุชาของเฆฆนาทในรามายณะ เมื่อหนุมานเริ่มทำลายสวนอโศกวาติกา (สวนขวัญ) หลังจากสนทนากับนางสีดา ท้าวทศกัณฐ์ก็บัญชาให้อักษยกุมารไปเป็นแม่ทัพรักษาและดูแลจัดการเรื่องนี้ โดยได้รับการพรรณาตัวของเขานั้นอายุเพียงสิบหกปี และออกไปทำศึกในรถม้าศึกของเขา เขาต่อสู้กับหนุมานโดยเล็งอาวุธต่าง ๆ มาที่เขา แม้หนุมานจะประทับใจในความกล้าหาญและทักษะการศึกของอักษยกุมาร แต่ก็หนุมานก็สำเร็จโทษเขาในที่สุด
ในรามเกียรติ์และเรียมเกร์.
สหัสกุมาร เป็นโอรสท้าวทศกัณฐ์และนางสนมพันตน เมื่อหนุมานลอบพบกับนางสีดาเพื่อทูลแจ้งข่าวจากพระราม ในครั้งนั้นหนุมานมีโอกาสช่วยชีวิตนางสีดา เพราะนางคิดสั้นจะฆ่าตัวตาย เมื่อแจ้งข่าวสารแก่นางสีดาแล้วหนุมานก็เตรียมเหาะกลับ แต่คิดว่าไหน ๆ มาทั้งที น่าจะลองกำลังข้าศึกดู จึงแผลงฤทธิ์เกาะเหนี่ยวหักไม้ในสวนขวัญจนพังยับเยิน โดยเหล่าบรรดายักษ์ที่เฝ้าสวนขวัญพากันเข้าจับหนุมาน แต่ถูกหนุมานฆ่าตายเห็นเบือ บางส่วนหนีรอดไปทูลสหัสกุมาร ซึ่งเป็นบุตรท้าวทศกัณฐ์ทั้งพันตนนี้สามารถรวมร่างกันได้ สหัสกุมานก็รีบไปสวนขวัญพบหนุมานจึงแผลงศรออกไปทีเดียวเป็นศรออกมานับพันเล่ม หนุมานเข้ารวบศรไว้ทั้งหมดแล้วหักทิ้ง แล้วกระโดดเข้าจับรถกระชาก สิงห์เทียมรถก็ตายทันที สหัสกุมารคว้าอาวุธจ้วงแทงแต่หนุมานหลบ ชักตรีแทงสวนไม่ช้าสหัสกุมารก็วายชนม์ 
หัวโขนสำหรับการแสดงโขนและละโคนโขล.
หน้ายักษ์ มีสิบพักตร์ สีแดงชาด หรือ ยอดน้ำเต้า
พระครูปริยัติภัทรคุณ (เสนอ สิริภทฺโท)

พระครูปริยัติภัทรคุณ (เสนอ สิริภทฺโท) ป.ธ.5 เป็นพระครูสัญญาบัตรเจ้าคณะอำเภอชั้นพิเศษ ปัจจุบันดำรงตำแหน่งทางพระสังฆาธิการเป็นเจ้าอาวาสวัดสิงห์วงศ์ ตำบลหนองไทร อำเภอนางรอง จังหวัดบุรีรัมย์
และเจ้าคณะอำเภอนางรอง เป็นผู้จัดการโรงเรียนสิริภัทรคุณานุสรณ์ (โรงเรียนการกุศลของวัดในพระพุทธศาสนา) กลุ่มการศึกษาโรงเรียนเอกชน สำนักงานศึกษาธิการจังหวัดบุรีรัมย์ กระทรวงศึกษาธิการ อดีตผู้อำนวยการวิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย
วัดสันติธรรม (จังหวัดเชียงใหม่)

วัดสันติธรรม เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในตำบลช้างเผือก อำเภอเมืองเชียงใหม่ จังหวัดเชียงใหม่ เนื้อที่ 8 ไร่ 3 งาน
วัดสันติธรรมตั้งวัดเมื่อวันที่ 15 ตุลาคม พ.ศ. 2498 ได้รับพระราชทานวิสุงคามสีมาเมื่อ พ.ศ. 2500 วัดได้ทำการก่อสร้างขึ้นในภายหลัง พ.ศ. 2490 โดยคุณแม่นิ่มนวล สุภาวงศ์ที่เกิดศรัทธาอยากจะสร้างวัดถวายหลวงปู่ พระครูสันติวรญาณ สิม พุทฺธาจาโร) ในการแผ้วถางดำเนินการครั้งแรก สังเกตเห็นได้ว่าเนื้อที่บริเวณที่จะสร้างกุฏิ มีอิฐ มีกระเบื้อง มีแนวกำแพง และมีเนินอุโบสถหรือวิหาร พอสันนิษฐานได้ว่า ที่แห่งนั้นเคยเป็นวัดมาก่อน แต่ไม่อาจสืบประวัติได้ว่าเป็นวัดอะไร ใช้ชื่อวัดว่า วัดสันติธรรม นครเชียงใหม่ จนได้รับอนุญาตสร้างวัดจึงเปลี่ยนชื่อมาเป็น "วัดสันติธรรม" ผู้ที่ได้รับแต่งตั้งให้เป็นเจ้าอาวาสรูปแรก คือ หลวงปู่สิม พุทฺธาจาโร (พระครูสันติวรญาณ, พระญาณสิทธาจารย์)
อาคารและเสนาสนะที่สำคัญ ได้แก่ อุโบสถของวัดเริ่มดำเนินการสร้างตั้งแต่ พ.ศ. 2495 แล้วเสร็จเมื่อ พ.ศ. 2513 อุโบสถกว้าง 14 เมตร ยาว 28 เมตร มีพระธาตุสันติเจดีย์ สร้างเมื่อ พ.ศ. 2514 โดยหลวงปู่สิม มีการหุ้มทองจังโกยอดปลี ปิดทองยอดคำปลี การสร้างห้องกรุ ชั้นที่ 2 ในการบรรจุพระบรมธาตุ และการสร้างพระพุทธรูปเพื่อบรรจุในองค์พระเจดีย์ มีพิพิธภัณฑ์พระธาตุบูรพาจารย์ เป็นที่ประดิษฐานพระบรมสารีริกธาตุ และจัดแสดงนิทรรศการพระบรมสารีริกธาตุ พระอรหันตธาตุ อัฐิธาตุพระสุปฏิปันโนทั่วประเทศไทย
เรือประจัญบานชั้นฟูโซ

เรือประจัญบานชั้นฟูโซ (; โรมาจิ: "Fusō-gata senkan") เป็นเรือประจัญบานของกองทัพเรือจักรวรรดิญี่ปุ่น (IJN) ดำเนินการจัดสร้างขึ้นก่อนสงครามโลกครั้งที่หนึ่ง เรือประจัญบานของชั้นนี้สร้างแล้วเสร็จตามแผนรวมทั้งหมดสองลำ คือ เรือประจัญบานฟูโซ และ เรือประจัญบานยามาชิโระ
วัดเก้าห้อง

วัดเก้าห้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบาล ในตำบลไทรน้อย อำเภอบางบาล จังหวัดพระนครศรีอยุธยา มีเนื้อที่ 28 ไร่ 2 งาน 61 ตารางวา ปัจจุบันมีพระครูปิยสีลพิสุทธิ์ (อดุลย์ เปมสีโล) เป็นเจ้าอาวาส ซึ่งท่านมีความเชี่ยวชาญทางด้านดูดวง ตรวจชะตา 
วัดเก้าห้อง เดิมชื่อ วัดท้ายตลาด สร้างเป็นวัดตั้งแต่ประมาณ พ.ศ. 2380 ได้รับพระราชทานวิสุงคามสีมาประมาณ พ.ศ. 2387 
ปูชนียวัตถุที่สำคัญคือพระประธานในอุโบสถที่สร้างด้วยหินทรายปิดทองทั้งองค์ ใบเสมาคู่ทำด้วยศิลาแลงสลักลวดลายเครือเถาวัลย์เป็นของเก่าแก่ เป็นใบเสมาสมัยอยุธยาตอนต้น มีวัตถุมงคล คือเหรียญ แหวนหลวงพ่อพระครูสุมนเมธากร (หลวงพ่อโก๊ะ) อดีตเจ้าอาวาสวัดเก้าห้อง ซึ่งเป็นเหรียญที่แปลก เป็นรูปหลวงพ่อนั่งซ้อนท้ายรถจักรยานยนต์ลูกศิษย์เมื่อยามได้รับนิมนต์ไปในงานต่าง ๆ
วัดบางโรง

วัดบางโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกงในตำบลบางโรง อำเภอคลองเขื่อน จังหวัดฉะเชิงเทรา ปัจจุบันเจ้าอาวาสคือพระครูกิตติสุทธิคุณปัญญา (ปัญญา ฐิตธมฺโม)
วัดบางโรงตั้งวัดเมื่อ พ.ศ. 2436 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2524 ในสมัยกรุงศรีอยุธยา พระเจ้าตากสินได้รวบรวมไพร่พลเพื่อไปตีเมืองจันทบุรี และได้หยุดพักไพร่พลบริเวณริมฝั่งแม่น้ำบางปะกง และได้สร้างค่ายที่พักชั่วคราวพร้อมกับสร้างโรงม้าศึก ช้างศึก และเมื่อถึงเวลาเคลื่อนกองทัพ กำลังพล ล่องไปตามแม่น้ำบางปะกง เพื่อไปยึดเมืองจันทบุรี ส่วนโรงม้าศึก ช้างศึกได้ปล่อยทิ้งรกร้าง ชาวบ้านในสมัยนั้นจึงได้ตั้งชื่อหมู่บ้านว่า "หมู่บ้านบางโรง" ภายหลังได้สร้างวัดประจำชุมชนใช้ชื่อว่า "วัดบางโรง" เพื่อเป็นการระลึกถึงความปรีชาสามารถของพระเจ้าตากสิน ในที่ดินของวัดยังให้ราชการตั้งโรงเรียนคือโรงเรียนวัดบางโรง
สิ่งศักดิ์สิทธิ์ภายในวัดได้แก่พระราหู พ่อปู่พญานาคราช หลวงพ่อชัยชนะ ทันใจ มีเจดีย์แบบพุทธคยา
วัดโพธิ์แสงกาญจนราษฏร์

วัดโพธิ์แสงกาญจนราษฎร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองสิบเก้า ในตำบลหมอนทอง อำเภอบางน้ำเปรี้ยว จังหวัดฉะเชิงเทรา มีเนื้อที่ 12 ไร่ 78 ตารางวา ปัจจุบันมีพระอธิการทรงพร เขมาสโย เป็นเจ้าอาวาส 
วัดโพธิ์แสงกาญจนราษฎร์ตั้งวัดเมื่อวันที่ 26 เมษายน พ.ศ. 2508 ได้รับพระราชทานวิสุงคามสีมาเมื่อวันที่ 30 มกราคม พ.ศ. 2514 โดยมีนายประกัน นางถนอม กาญจนวัฒน์ เป็นผู้บริจาคที่ดินในการสร้างวัด การส่งเสริมการศึกษา ได้เปิดเป็นโรงเรียนพระปริยัติธรรม แผนกธรรม เมื่อ พ.ศ. 2548 เปิดเป็นศูนย์ศึกษาพระพุทธศาสนาวันเสาร์ เมื่อ พ.ศ. 2551 การเผยแผ่พระพุทธศาสนา มีการส่งเสริมการจัดกิจกรรมในวันสำคัญทางศาสนาทุกเทศกาล มีการจัดปฏิบัติธรรมสำหรับประชาชนทั่วไป และเยาวชนการเผยแผ่พระพุทธศาสนา ในที่ดินของวัดยังเป็นที่ตั้งของโรงเรียนวัดโพธิ์แสงกาญจนราษฎร์อีกด้วย
วัดโพธิ์เฉลิมรักษ์

วัดโพธิ์เฉลิมรักษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนเกาะกา อำเภอบางน้ำเปรี้ยว จังหวัดฉะเชิงเทรา มีเนื้อที่ 15 ไร่ 3 งาน ปัจจุบันมี พระอธิการดำรง ภทฺทกาโม เป็นเจ้าอาวาส 
วัดโพธิ์เฉลิมรักษ์ตั้งวัดเมื่อ พ.ศ. 2447 ได้รับพระราชทานวิสุงคามสีมาเมื่อวันที่ 31 สิงหาคม พ.ศ. 2468 ด้านการศึกษาทางวัดได้เปิดเป็นโรงเรียนพระปริยัติธรรม แผนกธรรม เมื่อ พ.ศ. 2553 มีการส่งเสริมการจัดกิจกรรมในวันสำคัญทางศาสนาทุกเทศกาล มีการจัดปฏิบัติธรรมสำหรับประชาชนทั่วไป และเยาวชน การเผยแผ่พระพุทธศาสนา ภายในที่ดินของวัดมีโรงเรียนวัดโพธิ์เฉลิมรักษ์ และโรงพยาบาลส่งเสริมสุขภาพตำบลดอนเกาะกาซึ่งเปิดให้บริการเมื่อ พ.ศ. 2516
วัดมีเกจิอาจารย์คือหลวงพ่อแจ๋ ติสสโร วัตถุมงคลของท่านได้รับความนิยมอย่างกว้างขวาง โดยเฉพาะรูปเคารพนางกวักและเหรียญนางกวัก
แอบโดลลอฮ์ รียอซี

แอบโดลลอฮ์ รียอซี  เป็นนักการเมืองชาวอิหร่านซึ่งดำรงตำแหน่งประธานรัฐสภาอิหร่านมาเกือบ 15 ปีในสมัยราชวงศ์ปาห์ลาวี
อย่างไรก็ตาม รียอซีถูกประหารชีวิตในวันที่ 11 เมษายน ค.ศ. 1979 ในข้อหา "ทุจริตบนแผ่นดิน"
ผมไม่อยากเป็นพันโท

ผมไม่อยากเป็นพันโท  เป็นภาพยนตร์ไทยแนวแอ็คชั่นทริลเลอร์ปี 2518 สร้างจากนวนิยายของพันตำรวจตรีประชา พูนวิวัฒน์ กำกับโดยหม่อมเจ้าชาตรีเฉลิม ยุคล ถ่ายทำด้วยฟิล์ม 35 มม. ซาวด์ออนฟิล์ม (บันทึกเสียงขณะถ่ายทำ) และนำแสดงโดย สมภพ เบญจาธิกุล และนัยนา ชีวานันท์
เนื้อเรื่อง.
เรื่องราวของเจ้าหน้าที่หน่วยข่าวกรองไทย (สมภพ เบญจาธิกุล) ที่ต้องปลอมตัวเป็นพันโทของกองทัพประเทศเพื่อนบ้านที่ถูกสังหารซึ่งมีใบหน้าเหมือนกับเขา โดยเขาต้องทำงานเป็นสายลับสองหน้า
ดีวีดี.
ภาพยนตร์เรื่องนี้ได้รับการเผยแพร่ในประเทศไทยในรูปแบบดีวีดีพร้อมคำบรรยายภาษาอังกฤษโดยแมงป่อง
พระเจ้าฟรีดริชที่ 3 แห่งปรัสเซีย

<ns>0</ns>
 <revision>
 <timestamp>2022-07-19T11:25:57Z</timestamp>
 <contributor>
 <username>Narutzy</username>
 </contributor>
 <comment>เปลี่ยนทางหน้าไปยัง จักรพรรดิฟรีดริชที่ 3 แห่งเยอรมนี</comment>
 <origin>10205304</origin>
 <model>wikitext</model>
 <format>text/x-wiki</format>
โฟร์โนล็อค

บริษัท โฟร์โนล็อค จำกัด (เขียนเป็น 4NOLOGUE) เป็นบริษัทด้านสื่อของไทยที่ตั้งอยู่ในกรุงเทพมหานคร ก่อตั้งขึ้นในปี พ.ศ. 2550 โดย อนุวัติ วิเชียรณรัตน์ ซึ่งดำรงตำแหน่งประธานกรรมการบริหาร บริษัทเริ่มต้นดำเนินธุรกิจในอุตสาหกรรมบริการจัดงาน แต่ตั้งแต่ปี พ.ศ. 2561 ได้เพิ่มธุรกิจในอุตสาหกรรมบริหารศิลปิน ผลิตเพลง และผลิตรายการโทรทัศน์
ประวัติ.
โฟร์โนล็อค ก่อตั้งเมื่อวันที่ 11 พฤษภาคม พ.ศ. 2550 โดย อนุวัติ วิเชียรณรัตน์ ซึ่งดำรงตำแหน่งประธานกรรมการบริหาร
ในช่วงแรก โฟร์โนล็อค ดำเนินธุรกิจในอุตสาหกรรมบริการจัดงาน และจัดคอนเสิร์ต ให้กับสศิลปินต่างชาติที่มาแสดงในประเทศไทย โดยเฉพาะวงดนตรี เคป็อป เช่น ทงบังชินกี บิกแบง และ ก็อตเซเวน โฟร์โนล็อคเผชิญภาวะขาดทุนในช่วง 6 ปีแรกของธุรกิจ แต่กลับมาทำกำไรได้ในปีที่ 7 หลังจากที่ประสบความสำเร็จมากยิ่งขึ้น
ในปี พ.ศ. 2561 โฟร์โนล็อค ได้เพิ่มธุรกิจในอุตสาหกรรมบริหารศิลปิน ผลิตเพลง และผลิตรายการโทรทัศน์ และเปิดตัวบอยแบนด์ วงแรกของบริษัทที่มีชื่อว่า "ไนน์บายนาย" ซึ่งเป็นส่วนหนึ่งของโปรเจกต์นำร่องที่ร่วมกับ นาดาวบางกอก ตามด้วยละครโทรทัศน์เรื่อง เลือดข้นคนจาง ที่ผลิตร่วมกับนาดาวบางกอก และเดอะ วัน เอ็นเดอร์ไพรส์ ซึ่งละครโทรทัศน์เรื่องดังกล่าว มีสมาชิกของ"ไนน์บายนาย"เป็นนักแสดงหลัก หลังจากโปรเจกต์"ไนน์บายนาย"สิ้นสุดลงในปี พ.ศ. 2562 โฟร์โนล็อคได้เปิดตัวบอยแบนด์วงใหม่ที่มีชื่อว่า "ทรินิตี" ซึ่งมีสมาชิกแรกเริ่มประกอบไปด้วยอดีตสมาชิกของ"ไนน์บายนาย"จำนวน 4 คน
อนุวัติ วิเชียรณรัตน์ ประธานกรรมการบริหารของโฟร์โนล็อค ระบุว่า มีแผนที่จะพัฒนาศิลปินไอดอลไทยทั้งชายและหญิง โดยมีกลุ่มเป้าหมายเป็นตลาดต่างประเทศ
กระทั่งวันพฤหัสบดีที่ 29 กุมภาพันธ์ 2567 ทางค่ายโฟร์โนล็อคได้ตัดสินใจร่อนจดหมายประกาศการยกเลิกสัญญาศิลปินในสังกัดทั้งค่ายรวมถึงวงทรินิตี ที่เหลือสมาชิกเพียง 2 คนคือ ปอร์เช่ ศิวกร อดุลสุทธิกุล และแจ็คกี้ จักริน กังวานเกียรติชัย ได้หมดสัญญากับทางค่ายหลังจากที่ เติร์ด ลภัส งามเชวง อีก 1 สมาชิกได้หมดสัญญาและไม่ต่อสัญญากับทางค่ายก่อนหน้าเมื่อเดือนธันวาคม 2566 เพื่อไปเปิดค่ายของตัวเอง
ศิลปิน.
ไนน์บายนาย.
ไนน์บายนาย เป็นโปรเจกต์พิเศษร่วมกับนาดาวบางกอก ซึ่งเปิดตัวในเดือนพฤศจิกายน พ.ศ. 2561 โดยมีระยะเวลาของโปรเจกต์ 1 ปี สมาชิกของวงครบทุกคนเป็นนักแสดงหลักในละครโทรทัศน์ไทยเรื่อง "เลือดข้นคนจาง" และสมาชิกของวง 7 ใน 9 คน (ยกเว้นธนภพ ลีรัตนขจร และวชิรวิชญ์ อรัญธนวงศ์) เป็นนักแสดงหลักใน "Great Men Academy สุภาพบุรุษสุดที่เลิฟ"
ทรินิตี.
ทรินิตี เป็นวงบอยแบนด์ ไทยป็อป ในสังกัด โฟร์โนล็อค ซึ่งก่อตั้งวงขึ้นในปี พ.ศ. 2562 หลังจากโปรเจ็กต์พิเศษ ไนน์บายนาย สิ้นสุดลง โดยสมาชิกแรกเริ่มทั้งหมดของวงเป็นอดีตสมาชิกของไนน์บายนาย ซึ่งสมาชิกในวงประกอบด้วย ศิวกร อดุลสุทธิกุล, ลภัส งามเชวง และจักริน กังวานเกียรติชัย และมีอดีตสมาชิกคือ ธีรดนย์ ศุภพันธุ์ภิญโญ ซึ่งออกจากวงในเดือนสิงหาคม พ.ศ. 2564
มถุรา

มถุรา  เป็นนครและศูนย์กลางการปกครองของอำเภอมถุรา รัฐอุตตรประเทศ ประเทศอินเดีย ตั้งอยู่ราว ทางเหนือของอัครา, ทางตะวันนออกเฉียงใต้ของเดลี, จากวรินทาวัน และ จากโควรรธัน ในสมัยโบราณ มถุราเป็นศูนย์กลางการค้าขาย ตั้งอยู่ที่จุดเชื่อมต่อของเส้นทางขบวนคาราวานที่สำคัญ และเป็นราชธานีของจักรวรรดิสุรเสนา ข้อมูลจากสำมะโนปี 2011 ประมาณจำนวนประชากรในมถุราอยู่ที่ 441,894 คน
ในคติศาสนาฮินดู มถุราเป็นชนมภูมิ (ที่ประสูติ) ของพระกฤษณะ โดยจุดที่เชื่อว่าเป็นชนมภูมิคือกฤษณชนมสถานมนเทียร ทุก ๆ ปีจึงมีการเฉลิมฉลองชนมาษฏมีอย่างยิ่งใหญ่ในมถุรา นอกจากนี้มถุรายังเป็นหนึ่งในเจ็ดสัปตปุรี หรือนครศักดิ์สิทธิ์ของศาสนาฮินดู
ฟู้ดแลนด์

ฟู้ดแลนด์ เป็นซูเปอร์มาร์เก็ตในประเทศไทยที่เปิดตลอด 24 ชั่วโมงแห่งแรกของไทยและเอเชีย ก่อตั้งโดยสมศักดิ์ ตีระพัฒนกุล ภายใต้การดูแลของบริษัท ฟู้ดแลนด์ ซุปเปอร์มาร์เก็ต จำกัด
ประวัติ.
พ.ศ. 2515 สมศักดิ์ ตีระพัฒนกุล เห็นว่าธุรกิจซูเปอร์มาร์เก็ตเป็นธุรกิจที่ใหม่และในประเทศไทยในขณะนั้นมีซูเปอร์มาร์เก็ตเพียงแห่งเดียวคือ "เดลี เลน" ที่เปิดให้บริการอยู่ที่ย่านชิดลม จึงได้ตัดสินใจหุ้นกับเพื่อน 7 คน เปิดซูเปอร์มาร์เก็ตแห่งแรกที่เพลินจิต เมื่อ พ.ศ. 2515 และตั้งชื่อว่า "เพลินจิต ซูเปอร์มาร์เก็ต" มีจุดเด่นเป็นห้องกระจก มีเครื่องปรับอากาศและเปิดให้บริการตลอด 24 ชั่วโมง ถือเป็นซูเปอร์มาร์เก็ตที่แรกในเอเชียที่เปิดให้บริการตลอด 24 ชั่วโมง จากนั้นอีก 6 เดือน ได้ร่วมหุ้นกับเพื่อนอีกกลุ่มเพื่อเปิดซูเปอร์มาร์เก็ต บริการตลอด 24 ชั่วโมง ที่ชื่อว่า "พัฒน์พงศ์ ซูเปอร์มาร์เก็ต" อยู่ในซอยพัฒน์พงศ์ แต่เนื่องจากสมศักดิ์ไม่มีความเชี่ยวชาญในการบริการธุรกิจรีเทลในรูปแบบซูเปอร์มาร์เก็ต เมื่อ พ.ศ. 2517 จึงได้จ้างชาวฮ่องกมาเป็นกรรมการผู้จัดการบริการบริษัทช่วยบริการและจัดการธุรกิจให้อยู่รอดและเติบโต
จนสาขาที่ 3 ได้เข้าซื้อกิจการของซูเปอร์มาร์เก็ตเดลี เลน และใช้ชื่อว่า "ฟู้ดแลนด์" ภายหลังจึงได้เปลี่ยนชื่อสาขาที่เพลินจิตและพัฒน์พงศ์มาใช้ชื่อฟู้ดแลนด์ด้วยเช่นกัน
ปัจจุบัน ฟู้ดแลนด์มีสาขาได้แก่ ปิ่นเกล้า (อาคารธนาลงกรณ์), ลาดพร้าว, ทองหล่อ (อาคารเอท ทองหล่อ), สุขุมวิทซอย 5 (อาคารนายเลิศ), สุขุมวิทซอย 16 (คอลัมน์ทาวเวอร์), ศรีนครินทร์, รามอินทรา, พุทธมณฑลสาย 4 (เดอะบริโอ้), เพชรเกษม (วิกตอเรียการ์เดนส์), ถนนเพชรบุรี, พัฒนพงษ์, จรัญสนิทวงศ์, หลักสี่, หัวหมาก, เดอะไบรท์พระราม 2, พอร์ชิโน่พระราม 2, นวมินทร์, เดอะสตรีท รัชดา, พระราม 3 (อินท์ อินเตอร์เซค), อาคารพาร์ค สีลม และไอคอน 56 สายไหม สาขาต่างจังหวัดมีที่เทอร์มินอล 21 โคราช พัทยากลาง และเทอร์มินัล 21 พัทยา นอกจากนี้ยังมีสาขาขนาดเล็ก "ฟู้ดแลนด์ โกรเชอรองต์" ที่คอนโดมิเนียมเรเฟอเรนซ์ สาทร–วงเวียนใหญ่ และโค้บ รัชดา–พระราม 9 โดยทั้งสองสาขาดังกล่าวกำหนดเปิดให้บริการในปี พ.ศ. 2567
สาขาเทอร์มินอล 21 โคราช เคยได้รับความเสียหายจากเหตุกราดยิงที่จังหวัดนครราชสีมา พ.ศ. 2563
การดำเนินงาน.
นอกจากเป็นซูเปอร์มาร์เก็ตให้บริการ 24 ชั่วโมงแล้ว ยังมีบริการอื่น ๆ ที่เปิด 24 ชั่วโมงด้วย เช่นร้านขายยา ร้านหนังสือ ร้านกาแฟและร้านอาหารถูกและดี โดยร้านอาหารถูกและดีอยู่ภายใต้ 3 บริษัทคือ บริษัท ถูกและดีจำกัด บริษัทถูกและดีหัวหมาก จำกัด บริษัทถูกและดี รามอินทรา จำกัด และบริษัท ถูกและดีพัทยา จำกัด
วัดลัฎฐิกวัน

วัดลัฎฐิกวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งขวาแม่น้ำโขง ในตำบลชะโนด อำเภอหว้านใหญ่ จังหวัดมุกดาหาร
วัดลัฎฐิกวัน ชาวบ้านเรียกว่า วัดป่า เดิมเป็นวัดร้าง ต่อมาเมื่อวันพฤหัสบดี ขึ้น 4 ค่ำ เดือน 8 ปีเถาะ ตรงกับวันที่ 15 กรกฎาคม พ.ศ. 2458 พระนันทวิโร (บุ) ได้สร้างวัดขึ้น ณ บริเวณป่าโนนรังซึ่งเดิมเป็นป่ามีซากปูนปรักหักพัง มีอุโบสถน้ำเก่าแก่ไม่ทราบประวัติว่าสร้างขึ้นในสมัยใดด้วยไม่ปรากฏหลักฐานแน่ชัด มีเพียงพระพุทธรูปที่ชำรุดแเละป่าขึ้นปกคลุมอยู่ทั่วไป เป็นสถานที่บำเพ็ญสมณธรรมของท่านหอ (อัญญาท่านหอ) อยู่ก่อนแล้ว ชื่อของวัดลัฏฐิกวันแปลว่า "สวนตาลหนุ่ม" และยังหมายถึง สวนตาลที่พระเจ้าพิมพิสารถวายแด่พระพุทธเจ้าอีกด้วย แต่ชาวบ้านก็ยังเรียกชื่อวัดนี้ว่า วัดป่าตาล วัดได้รับพระราชทานวิสุงคามสีมาเมื่อ พ.ศ. 2468
ในช่วงที่พระครูบุเป็นเจ้าอาวาสมีการสร้างถาวรวัตถุมากมาย มีสิม พระเจดีย์ กุฏิรูปจัตุรมุข ศาลาการเปรียญ รอยพระพุทธบาทจำลอง สระโบกขรณีจำลอง และสังเวชนียสถานจำลอง สิมเก่าเป็นอาคารขนาดเล็ก ฐานเตี้ย ก่ออิฐถือปูน มีผนังด้านหลัง พระประธานเพียงด้านเดียว อีก 3 ด้านเปิดโล่ง หลังคาจั่วลดชั้น มุงด้วยกระเบื้องดินเผา ผนังด้านนอกหลังพระประธานมีประติมากรรมนูนต่ำ ภาพพระนารายณ์ ทรงครุฑอยู่ตรงกลางมีรูปปั้นยักษ์และเทวดาอยู่ 2 ข้าง พระประธานภายในสิมเป็นพระพุทธรูปปางมารวิชัย มีพระสาวก 5 องค์ ผนังด้านในวาดจิตรกรรมฝาผนัง ฝีมือช่างท้องถิ่น เล่าเรื่องทศชาติชาดก
วัดอุทยานนที

วัดอุทยานนที เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ใน ตำบลมะขามหย่ง อำเภอเมืองชลบุรี จังหวัดชลบุรี ปัจจุบันเจ้าอาวาส พระครูสิริธรรมวิธาน หรือ พระมหาชาญวิทย์ จันทปัญโญ
วัดอุทยานนที ชาวบ้านเรียก วัดอุทยาน หรือ วัดสมถะ ตั้งวัดราว ๆ รัชกาลที่ 2 แห่งรัตนโกสินทร์ เมื่อ พ.ศ. 2360 ได้รับพระราชทานวิสุงคามสีมาเมื่อวันที่ 13 มีนาคม พ.ศ. 2528 หอระฆังที่มีความสูงกว่า 20 เมตร ประชาชนได้นำพระบรมฉายาลักษณ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร มาประดิษฐานบนหอระฆังนี้
วัดมีเกจิอาจารย์คือหลวงพ่อครีพ พระปิดตาหลวงพ่อครีพเป็นที่นิยมมาแต่โบราณเป็นพระยอดนิยมของชาวจังหวัดชลบุรี เรียกกันว่า พระยอดขุนพลแห่งพระปิดตาของเมืองชลบุรี อีกรูปคือหลวงพ่อมาท่านไม่นิยมสร้างพระปิดตา วัตถุมงคลของท่านส่วนใหญ่จะเป็นเหรียญรูปเหมือนของท่าน
เรดบูล

เรดบูล  เป็นตราสินค้าเครื่องดื่มชูกำลังจัดจำหน่ายโดยบริษัทสัญชาติออสเตรียชื่อเดียวกัน (Red Bull GmbH) มีส่วนแบ่งการตลาด 38% ของตลาดนี้ ถือเป็นตราสินค้าเครื่องดื่มชูกำลังที่ได้รับความนิยมสูงสุดจากข้อมูลเมื่อ ค.ศ. 2019 หลังออกจำหน่ายเมื่อ ค.ศ. 1987 สามารถขายได้มากกว่า 1 แสนล้านกระป๋องทั่วโลก รวมถึงขายได้ 9.8 พันล้านกระป๋องในปี 2021
ต้นกำเนิดของเครื่องดื่มเรดบูลมาจากเครื่องดื่มกระทิงแดงซึ่งถือกำเนิดเมื่อ ค.ศ. 1976 ที่ประเทศไทย มีเจ้าของคือเฉลียว อยู่วิทยาซึ่งทำการตลาดกับผู้ใช้แรงงานและนักศึกษา ตราสินค้ากระทิงแดงมีการประชาสัมพันธ์ผ่านกีฬาต่าง ๆ ของไทยอย่างมวยไทยจนตราสินค้ามีชื่อเสียง จนกระทั่งดีทริช เมเทสซิทซ์ (Dietrich Mateschitz) ได้ซื้อกระทิงแดงกระป๋องมาดื่มเพราะเห็นว่าสามารถช่วยอาการเมาเวลาเหตุการบินได้ (jet lag) เมเทสซิทซ์จึงพยายามหาช่องทางการร่วมมือกับเฉลียว อยู่วิทยา โดยได้คิดผลิตภัณฑ์ใหม่ให้เหมาะสมกับรสชาติคนตะวันตก เช่นเติมคาร์บอนไดออกไซด์เข้าไป จนเมื่อ ค.ศ. 1984 ทั้งคู่ได้ตั้งบริษัทเรดบูลจีเอ็มบีเอชที่ออสเตรีย ในปี ค.ศ. 1987 บริษัทได้ออกผลิตภัณฑ์เรดบูลบรรจุกระป๋องครั้งแรกในยุโรป ค.ศ. 1996 เริ่มขายในสหรัฐและตลาดมีการเติบโตอย่างแข็งแกร่งมานับจากนั้น ตราสัญลักษณ์ของทั้งเรดบูลและกระทิงแดงนั้นเป็นรูปกระทิงสีแดงมีฉากหลังเป็นพระอาทิตย์สีเหลือง แต่ทำการตลาดแยกจากกัน กระทิงแดงทำการตลาดในไทย ขณะที่เรดบูลทำการตลาดสำหรับผู้บริโภคชาวตะวันตก ปัจจุบันบริษัทเรดบูลจีเอ็มบีเอชยังคงมีเจ้าของและควบคุมโดยทายาทตระกูลอยู่วิทยาและเมเทสซิทซ์
เขาจิมบะ

เขาจิมบะ (; โรมาจิ: "Jinba-san") เป็นภูเขาตั้งอยู่ระหว่างนครฮาจิโอจิและเมืองฟูจิโนะ จังหวัดคานางาวะ มีจุดสูงสุดที่ 857 เมตร เหนือระดับน้ำทะเล
สถานีรถไฟคูริฮามะ

สถานีรถไฟคูริฮามะ (; โรมาจิ: "Kurihama-eki") เป็นสถานีรถไฟตั้งอยู่ในเมืองโยโกซูกะ จังหวัดคานางาวะ บริหารโดยบริษัทรถไฟญี่ปุ่นตะวันออก (เจอาร์ ตะวันออก) เป็นสถานีปลายทางด้านทิศใต้ ของเส้นทางรถไฟสายโยโกซูกะ
ไชสัลเมร์

ไชสัลเมร์ (อักษรโรมัน: Jaisalmer,) เป็นนครในรัฐราชสถาน ประเทศอินเดีย ตั้งอยู่ ทางตะวันตกของชัยปุระ เมืองหลวงของรัฐ เมืองเป็นที่รู้จักจากป้อมไชสัลเมร์ ซึ่งประกอบด้วยหมู่วังและไชนมนเทียร ป้อมปราการ หเวลี และสิ่งปลูกสร้างโบราณในเมืองสร้างขึ้นจากหินทราย ทำให้เมืองมีสีราวกับทองคำจนเป็นที่มาของสมญานามว่า "หรินครี" หรือนครทองคำ ไชสัลเมร์ตั้งอยู่ใจกลางทะเลทรายธาร์ มีประชากรราว 78,000 คน ปัจจุบันไชสัลเมร์เป็นศูนย์กลางการปกครองของอำเภอไชสัลเมร์ และในอดีตเคยเป็นราชธานีของรัฐไชสัลเมร์
ไชสัลเมร์ก่อตั้งขึ้นโดยราวัล ไชสัล ในปี ค.ศ. 1156 โดยชื่อ "ไชสัลเมร์" แปลว่า "ป้อมปราการเนินของไชสัล"
ไท้เอี้ยงแชกุน

ไท้เอี้ยงแชกุน  ตามสำเนียงแต้จิ๋ว หรือ ไท้หยางเซียนจุน ตามสำเนียงภาษาจีนกลาง คือเทพเจ้าบุรุษผู้รักษาดวงอาทิตย์ และเป็นเทพเจ้าแห่งดวงอาทิตย์ในลัทธิเต๋าและศาสนาชาวบ้านจีน
ในวรรณกรรมจีนเรื่องห้องสิน พระองค์คือ แม่ทัพซูไคว้  หลังจากเสร็จศึกในเรื่องห้องสินแล้ว เจียง จื่อหยาได้รับโองการสวรรค์จากหยวนสื่อเทียนจุน (元始天尊) สถาปนาได้เป็น ไท้เอี้ยงแชกุน หรือ ราชาพระอาทิตย์มีหน้าที่รักษาดวงอาทิตย์ โดยได้รับการสักการะบูชาต่อมาในลัทธิเต๋า ศาสนาพื้นบ้านจีน ลัทธิขงจื๊อ และเป็นเทพเจ้าหลักในพระราชพิธีบวงสรวงพระอาทิตย์ประจำปี ณ วิหารแห่งพระอาทิตย์ (เก้าวัดแปดแท่นบูชา) ของจักรพรรดิจีนโบราณ
นอกจากนี้คติการบูชาพระองค์ยังใช้เป็นข้ออ้างในการระลึกถึงสิ่งเกี่ยวข้องกับราชสำนักราชวงศ์หมิงในสมัยราชวงศ์ชิงโดยใช้พระนามของพระองค์ทดแทน
ในยุคสมัยต้นราชวงศ์ฮั่น เทพไท้เอี้ยงแชกุนได้รับบัญชามาจากเง็กเซียนฮ่องเต้ให้ทำการสถาปนา เล่าฮั้วกง (ผู้เป็นแม่ทัพทะเลใต้ในยุคจิ๋นซีฮ่องเต้ ได้ปลีกตัวบำเพ็ญบารมีที่เกาะไหหลำ) ให้เป็นแม่ทัพทะเลใต้ รอการมาของเทพธิดาจุ้ยบ้อเหนียว(เจ้าแม่ทัพทิม)
ทจาฮาปิมู

ทจาฮาปิมู หรือ ทจาเฮปิมู (ราว 360 ปีก่อนคริสตกาล) เป็นเจ้าชายแห่งอียิปต์โบราณ แม่ทัพ และผู้สำเร็จราชการแทนพระองค์ในช่วงสมัยราชวงศ์ที่สามสิบแห่งอียิปต์
พระประวัติ.
ทจาฮาปิมูอาจจะเป็นพระราชโอรสในฟาโรห์เนคทาเนโบที่ 1 และเป็นพระอนุชาของฟาโรห์ทีออส แม้ว่าบางครั้งพระองค์จะถูกระบุว่าเป็น "พระอนุชา" ของฟาโรห์เนคทาเนโบที่ 1 และ "พระปิตุลา" ของฟาโรห์ทีออส เมื่อคราวฟาโรห์ทีออสเสด็จไปยังดินแดนบริเวณตะวันออกใกล้เพื่อนำการเดินทางทางการทหารเพื่อรุกรานจักรวรรดิอะคีเมนิด พระองค์จึงได้แต่งตั้งให้เจ้าชายทจาฮาปิมูขึ้นเป็นผู้สำเร็จราชการแทนพระองค์
แต่อย่างไรก็ตาม เจ้าทจาฮาปิมูทรงใช้ประโยชน์จากความไม่เป็นที่พึงใจของฟาโรห์ทีออสภายในพระราชอาณาจักร ซึ่งเป็นผลมาจากการเก็บภาษีที่เข้มงวดที่ฟาโรห์ทีออสทรงกำหนดเพื่อใช้เป็นเงินทุนในการดำเนินการทางทหารของพระองค์  โดยที่เจ้าชายทจาฮาปิมูทรงโน้มน้าวให้เจ้าชายนัคต์ฮอร์เฮบ ผู้เป็นพระโอรสของพระองค์ ซึ่งทรงรับราชการภายใต้รัชสมัยของฟาโรห์ทีออสในตำแหน่งผู้บัญชาการกองทัพทหารชั้นเลว ให้ทรงทำการกบฏต่อฟาโรห์ทีออสและปราบดาภิเษกให้พระองค์เองขึ้นเป็นฟาโรห์แทน และแผนการโค่นล้มพระราชบัลลังก์ของเจ้าชายทจาฮาปิมูก็ได้ประสบความสำเร็จ โดยเจ้าชายนัคต์ฮอร์เฮบทรงได้ขึ้นครองราชสมบัติในพระนามฟาโรห์เนคทาเนโบที่ 2 และฟาโรห์ทีออสได้ทรงลี้ภัยไปยังพระนครซูซา ซึ่งเป็นที่ตั้งของราชสำนักของกษัตริย์อะคีเมนิด
หลักฐานยืนยัน.
ค้นพบรูปสลักหินทรายชนิดหนึ่งที่เกี่ยวข้องกับเจ้าชายทจาฮาปิมูที่พบในเมืองเมมฟิส และปัจจุบันจัดแสดงอยู่ที่พิพิธภัณฑ์ศิลปะเมโทรโพลิแทน มหานครนิวยอร์ก บนรูปสลักได้มีการสลักพระอิสริยยศของพระองค์ไว้ว่า "พระอนุชาแห่งกษัตริย์" และ "พระราชบิดาแห่งกษัตริย์"
ดอยสุเทพ

ดอยสุเทพ  เป็นภูเขาสำคัญตั้งอยู่ทางทิศตะวันตกของตัวเมืองเชียงใหม่ อยู่ในพื้นที่อุทยานแห่งชาติดอยสุเทพ-ปุย และยังเป็นที่ตั้งของวัดพระธาตุดอยสุเทพราชวรวิหาร ภายในวัดมีพระธาตุดอยสุเทพเป็นพระเจดีย์สีทอง ด้านในพระเจดีย์บรรจุพระบรมสารีริกธาตุของพระโคตมพุทธเจ้า ดอยสุเทพเป็นส่วนหนึ่งของทิวเขาถนนธงชัยด้านใต้สุด มีความสูงจากระดับน้ำทะเล 1,676 เมตร
ดอยสุเทพมีชื่ออื่นในตำนานเช่น อุจฉุคิรี ดอยอ้อยช้าง หรือ ดอยกาละ ชื่อในปัจจุบันมีที่มาจากฤๅษีวาสุเทพซึ่งเคยบำเพ็ญตบะอยู่ที่เขาลูกนี้เมื่อพันกว่าปีมาแล้ว แต่เดิมก่อนที่ป่าดอยสุเทพจะถูกประกาศเป็นอุทยานแห่งชาติ มีพระราชกฤษฎีกากำหนดให้เป็นป่าหวงห้ามเมื่อ พ.ศ. 2492 ต่อมาได้รับการประกาศให้เป็นป่าสงวนแห่งชาติเมื่อพ.ศ. 2507 และได้มีมติคณะรัฐมนตรีประกาศให้เป็นป่าสงวนแห่งชาติพิเศษเมื่อวันที่ 23 มกราคม พ.ศ. 2510 กองบำรุง กรมป่าไม้ ได้จัดตั้งสถานีวนกรรมภาคเหนือขึ้นในพื้นที่บริเวณดอยสุเทพ
ทางด้านประวัติศาสตร์ดอยสุเทพเคยเป็นแหล่งที่อยู่อาศัยของชาวลัวะ กลุ่มคนพื้นเมืองเดิมที่เคยปกครองพื้นที่ในบริเวณนี้มาก่อนการสร้างเมืองเชียงใหม่ บริเวณเชิงดอยสุเทพมีกลุ่มวัดป่าที่มีมาตั้งแต่ช่วงต้นศตวรรษที่ 20 เป็นกลุ่มวัดฝ่ายอรัญวาสีของล้านนา จนกลายเป็นศูนย์กลางทางพุทธศาสนานิกายป่าแดงในช่วงศตวรรษที่ 21
ปู่แสะย่าแสะ

ปู่แสะย่าแสะ เป็นตำนานพื้นบ้านที่กล่าวถึงยักษ์สองผัวเมียซึ่งเชื่อกันว่าเป็นต้นเค้าบรรพบุรุษของชาวลัวะที่ได้กลายมาเป็นผู้พิทักษ์รักษาเมืองเชียงใหม่
ณหทัย แสนมงคล นักวิชาการอิสระ อธิบายถึงความเชื่อเรื่องปู่แสะย่าแสะไว้ว่า เป็นการสร้างคำอธิบายเพื่อตอบโจทย์ที่ว่า ทำไมคนที่อยู่มาแต่เดิมถึงต้องหลีกทางให้กับคนที่มาใหม่ ซึ่งก็คือชาวไทยวนหรือคนเมืองล้านนา ที่เข้ามาอยู่ในดินแดนที่เคยเป็นของชาวลัวะ เปรียบเสมือนคู่ตรงข้ามระหว่างคนที่อยู่เดิมและคนที่มาใหม่ ปู่แสะย่าแสะคือภาพตัวแทนของคนลัวะ เปรียบเสมือนยักษ์เป็นมาร เป็นคนที่น่ากลัว ป่าเถื่อน ต้องกินแต่ควายดิบๆ หรือของที่ไม่ผ่านการปรุงสุก ขณะคนที่มาใหม่อย่างชาวไทยวนคือผู้ที่เจริญกว่าเป็นพุทธ กินอาหารก็ต้องปรุงสุก แล้วก็ไม่ได้โหดเหี้ยมอำมหิตเหมือนปู่แสะย่าแสะ เลยเป็นตำนานที่สร้างมาเพื่ออธิบายสิ่งที่เป็นคู่ตรงข้ามกันในสังคมล้านนา
ประวัติ.
ตำนานปู่แสะย่าแสะมีปรากฏทั้งในเอกสารโบราณ เช่น ตำนานพื้นเมืองเชียงใหม่ ตำนานเชียงใหม่ปางเดิม ธรรมตำนานวัดนันทาราม รวมถึงเอกสารร่วมสมัย เช่น ตำนานพระธาตุดอยคำ นอกจากนี้ยังปรากฏเป็นมุขปาฐะสำนวนชาวบ้าน ซึ่งมักมีเนื้อหาพิสดารออกไป ทุกตำนานให้ความสำคัญกับปู่แสะย่าแสะในฐานะที่เป็น "เก๊าผี" หรือ ต้นตระกูลของผีที่สำคัญทั้งปวงของเมืองเชียงใหม่ เนื่องจากมีลูกมากถึง 32 ตน บรรดาลูก ๆ เช่น เจ้าหลวงคำแดง ผู้เป็นใหญ่ในผีทั้งปวงของล้านนา เจ้าสร้อยดูแลรักษาเมืองแม่แจ่ม (อำเภอแม่แจ่ม จังหวัดเชียงใหม่) เจ้าบัวระพาดูแลรักษาเมืองแหง (อำเภอเวียงแหง จังหวัดเชียงใหม่) เจ้าสมภะมิตรดูแลรักษาดง แม่คะนิล (อำเภอหางดง จังหวัดเชียงใหม่) ฯลฯ
การที่ปู่แสะย่าแสะเคยเป็นยักษ์มาก่อนจึงขออนุญาตต่อพระพุทธเจ้าที่จะกินสัตว์ตามสัญชาติญาณยักษ์ความเชื่อดังกล่าวนำมาสู่การฆ่าควายเพื่อเซ่น
สังเวยปู่แสะย่าแสะ
เนื้อหา.
เมืองระมิงค์นครหรือบุพพนครเป็นเมืองชนชาติลัวะตั้งอยู่ระหว่างแม่น้ำปิงและดอยอ้อยช้าง มียักษ์ 3 ตน พ่อแม่ลูก จับชาวเมืองไปกินทุก ๆ วัน จนชาวเมืองต้องหนีออกจากเมือง ต่อมาพระพุทธเจ้ารับรู้ถึงความเดือดร้อนของชาวลัวะในเมืองระมิงค์นคร จึงได้เสด็จมาโปรดและแสดงอภินิหารและแสดงธรรม ปรากฏว่ายักษ์สามตนนั้นเกิดความเลื่อมใส และให้ยักษ์ทั้งสามตนสมาทานศีลห้าสืบไป แต่ยักษ์ทั้งสามตนได้ทูลขอกับพระพุทธเจ้าว่า พวกตนเป็นยักษ์ต้องประทังชีวิตด้วยการกินเนื้อมนุษย์ หากมิได้ก็ขอกินเนื้อสัตว์จึงได้ขอพระพุทธเจ้ากินควายปีละ 1 ตัว แต่พระพุทธองค์ไม่ตอบอะไร ยักษ์ทั้งสามตนจึงได้ไปขอกับเจ้าเมืองลัวะ ซึ่งทางเจ้าเมืองก็ได้นำควายมาเซ่นสังเวยให้ปีละ 1 ตัว โดยตั้งข้อแม้ว่า ยักษ์ต้องรักษาพระพุทธศาสนาให้ครบ 5,000 ปี ตลอดจนปกปักรักษาชาวเมืองให้อยู่เย็นเป็นสุข
พระพุทธเจ้าได้มอบหมายให้ยักษ์สองผัวเมียดูแลรักษาดอยคำและดอยอ้อยช้าง ส่วนลูกยักษ์ได้บวชเป็นพระภิกษุ ต่อมาลาสิกขาออกมาถือเพศเป็นฤๅษี มีนามว่า "สุเทพฤๅษี" ส่วนดอยอ้อยช้าง (ดอยสุเทพ) สุเทพฤๅษีได้บำเพ็ญพรตอยู่ที่ถ้ำฤๅษีหลังดอยสุเทพ (ปัจจุบันปรากฏร่องรอยของบ่อน้ำ ชาวบ้านเรียกกันว่า "บ่อฤๅษี") 
ภายหลังปู่แสะย่าแสะได้สิ้นอายุขัยแล้วแต่ชาวเมืองระมิงค์นครยังคงเกรงกลัวอิทธิฤทธิ์ และต้องการให้วิญญาณปู่แสะย่าแสะช่วยรักษาพระศาสนาและปกป้องคุ้มครองชาวเมือง จึงจัดให้มีพิธีเซ่นสรวงหรือประเพณีเลี้ยงผีดงเป็นประจำทุกปี ในวันขึ้น 15 ค่ำ เดือน 9 เหนือ (เป็งเดือนเก้า) และชาวเชียงใหม่ โดยเฉพาะชาวบ้านแม่เหียะ ยังเชื่อว่ายักษ์ทั้งสองยังคงสถิตอยู่ในป่าทั้งสองดอย มีดอยคำ และดอยสุเทพ ให้ฝนตกตามฤดูกาลชาวบ้านทำเกษตรได้ผลดี
ชายาพระพิฆเนศ

สถานภาพการสมรสของพระพิฆเนศแตกต่างกันอย่างมากในเรื่องราวในเทพปกรณัมและประเด็นนี้เป็นหัวข้อของการทบทวนทางวิชาการเป็นจำนวนมาก สามารถระบุรูปแบบการเชื่อมโยงหลายแบบกับคู่ครองที่แตกต่างกันได้ เทพปกรณัมส่วนน้อยระบุว่าพระพิฆเนศเป็นพรหมจรรย์ที่ยังไม่อภิเษกสมรสและไม่มีชายา ส่วนเทพปกณณัมแบบกระแสหลักโดยทั่วไปอธิบายว่าทรงมีชายาเป็นบุคลาธิษฐาน ได้แก่ พุทธิ (สติปัญญา) สิทธิ (ความสำเร็จ) และ ริทธิ (ความเจริญรุ่งเรือง) โดยคุณสมบัติทั้งหมดเหล่านี้มีรูปเป็นบุคลาธิษฐานว่าเป็นชายาของพระพิฆเนศ อีกเทพปกณณัมรูปแบบหนึ่งของพระพิฆเนศชายาของพระองค์เทพีแห่งวัฒนธรรมและศิลปะ คือ พระสุรัสวดี ในแคว้นเบงกอลบุคลาธิษฐานชายาของพระองค์ คือ ต้นกล้วยในรูปของ กาลาโบ (Kala Bo, Kola Bou) โดยปกติแล้วมูรติชายาของพระพิฆเนศจะปรากฏพระองค์อยู่บนพระเพลาพระองค์ในฐานะของศักติคือพลังอำนาจและการสร้างสรรค์ของพระองค์
ฮันซีเนมา

ฮันซีเนมา  เป็นฐานข้อมูลอิสระในรูปแบบออนไลน์ เกี่ยวกับภาพยนตร์ และละครโทรทัศน์เกาหลีใต้ ซึ่งสร้างขึ้นโดย Cédric Collemine ในเดือนสิงหาคม ค.ศ. 2003 ที่ประเทศเกาหลีใต้ ฮันซีเนมาให้ข้อมูลเกี่ยวกับ ภาพยนตร์เกาหลี, ละครโทรทัศน์เกาหลี, นักแสดง และข้อมูลอื่น ๆ ที่เกี่ยวข้อง กลุ่มเป้าหมายของฮันซีเนมาคือ ผู้ชมที่ไม่ใช่ชาวเกาหลีใต้
รนิล วิกรมสิงหะ

รนิล วิกรมสิงหะ (เกิด 24 มีนาคม ค.ศ. 1949) หรือ รนิล วิกรมสิงเห (อักษรโรมัน: Ranil Wickremesinghe) เป็นนักการเมืองชาวศรีลังกา ผู้ดำรงตำแหน่งประธานาธิบดีศรีลังกาคนที่ 9 ระหว่างวันที่ 21 กรกฎาคม ค.ศ. 2022 ถึง 23 กันยายน ค.ศ. 2024 ในขณะเดียวกันยังเป็นรัฐมนตรีว่าการกระทรวงการคลังและสมาชิกรัฐสภาจากสหพรรคแห่งชาติ (ยูเอ็นพี) ซึ่งเขาเป็นหัวหน้ามาตั้งแต่ปี 1994 เขาดำรงตำแหน่งเป็นนายกรัฐมนตรีศรีลังกา 5 วาระแยกกัน นำคณะรัฐมนตรีรวม 6 คณะ ดำรงตำแหน่งระหว่าง ค.ศ. 1993–1994, ค.ศ. 2001–2004, ค.ศ. 2015–2018, ค.ศ. 2018–2019 และ ค.ศ. 2022 และเคยดำรงตำแหน่งประธานฝ่ายค้าน ระหว่าง ค.ศ. 1994–2001 และ ค.ศ. 2004–2015
โคฐาภยะ ราชปักษะ

พันโท นันทเสนะ โคฐาภยะ ราชปักษะ (อักษรโรมัน: Nandasena Gotabaya Rajapaksa; เกิด 20 มิถุนายน ค.ศ. 1949) เป็นอดีตนายทหารประจำกองทัพบกศรีลังกาและนักการเมืองชาวศรีลังกา ประธานาธิบดีศรีลังกาคนที่แปด ดำรงตำแหน่งเมื่อ ค.ศ. 2019 กระทั่งลาออกในวันที่ 14 กรกฎาคม ค.ศ. 2022 ราชปักษะลี้ภัยไปยังสิงคโปร์โดยต่อเครื่องที่มัลดีฟส์ในวันเดียวกัน ก่อนหน้า เขาเคยดำรงตำแหน่งเลขานุการรัฐมนตรีว่าการกระทรวงกลาโหมและรัฐมนตรีว่าการกระทรวงการพัฒนาเมืองระหว่าง ค.ศ. 2005–2015 ภายใต้ประธานาธิบดีมหินทะ ราชปักษะ พี่ชายของเขา ในสมัยปลายสงครามกลางเมืองศรีลังกา
เทราปที มุรมู

เทราปที มุรมู [เทฺรา-ปะ-ที] (อักษรโรมัน: Droupadi Murmu; เกิด 20 มิถุนายน ค.ศ. 1958) เป็นนักการเมืองชาวกลุ่มชาติพันธุ์สานตาล และประธานาธิบดีอินเดียคนที่ 15 เธอเป็นสมาชิกพรรคภารตียชนตา และเคยดำรงตำแหน่งผู้ว่าการรัฐฌารขัณฑ์ในปี ค.ศ. 2015–2021 ก่อนจะได้รับเลือกเป็นตัวแทนผู้สมัครเป็นประธานาธิบดีจากพันธมิตรประชาธิปไตยแห่งชาติในการเลือกตั้งประธานาธิบดีปี ค.ศ. 2022 มุรมูเป็นประธานาธิบดีคนแรกของอินเดียที่เป็นคนจากชนเผ่า และคนที่สองที่เป็นสตรี รวมถึงยังเป็นประธานาธิบดีที่อายุน้อยที่สุดของอินเดีย และเป็นประธานาธิบดีอินเดียคนแรกที่เกิดหลังอินเดียได้รับเอกราช
ชีวิตส่วนตัว.
เทราปที มุรมู เกิดในครอบครัวชาวสานตาลเมื่อวันที่ 20 มิถุนายน 1958 ในราอีรางปุระ อำเภอมยุรภันช์ รัฐโอริศา ทั้งพ่อและปู่ของเธอเป็นหัวหน้าสภาหมู่บ้าน มุรมูจบการศึกษาศิลปศาสตร์จากวิทยาลัยสตรีรามเทวี
เธอสมรสกับนายธนาคาร ศยาม จาราน มุรมู (Shyam Charan Murmu) ผู้ซึ่งเสียชีวิตในปี 2014 ทั้งคู่มีบุตรธิดารวมสามคน บุตรชายทั้งสองเสียชีวิต มีเพียงธิดาหนึ่งคน อติศรี มุรมู (Itishri Murmu) ในช่วงเวลา 7 ปี นับจาก 2009 ถึง 2015 มุรมูได้สูญเสียสามี, บุตรทั้งสอง, มารดา และพี่/น้องชายของตน มุรมูเป็นชาวฮินดูนิกายพรหมกุมารี
ประธานาธิบดีอินเดีย คนที่ 15.
มุรมูเป็นบุคคลแรกจากชนเผ่าของอินเดียที่ได้รับเลือกตั้งเป็นประธานาธิบดีอินเดีย และเป็นประธานาธิบดีอินเดียที่อายุน้อยที่สุด โดยเป็นคนแรกในประวัติศาสตร์ที่เกิดหลังอินเดียได้รับเอกราชในปี 1947 เธอเป็นประธานาธิบดีสตรีคนที่สองของอินเดีย ถัดจากประติภา ปฏีล
ร้องจริง เสียงจริง

ร้องจริง เสียงจริง  เป็นภาพยนตร์แอนิเมชั่น ที่ออกฉายในปี ค.ศ. 2016 กำกับและเขียนบทโดย การ์ธ เจนนิงส์ ภาพยนตร์แสดงนำโดย แมทธิว แม็คคอนาเฮย์, รีส วิเธอร์สปูน, เซท แมคฟาร์เลน, สการ์เลตต์ โจแฮนส์สัน, จอห์น ซี. ไรลีย์, โทรี เคลลี, ทารอน อีเกอร์ตัน และนิค โครล
ชาวสานตาล

สานตาล (อักษรโรมัน: Santal หรือ Santhal) เป็นกลุ่มชาติพันธุ์มุนดาในเอเชียใต้ ถือเป็นชนเผ่าที่ขนาดใหญ่ที่สุดในรัฐฌารขัณฑ์ของประเทศอินเดีย และมีประชากรอยู่ในรัฐอัสสัม รัฐตริปุระ รัฐพิหาร รัฐฉัตตีสครห์ รัฐโอฑิศา และรัฐเบงกอลตะวันตก และเป็นชนเผ่ากลุ่มน้อยที่สำคัญของภาคราชชาฮีและภาครังปุระของประเทศบังกลาเทศ นอกจากนี้ยังมีประชากรในประเทศเนปาลและประเทศภูฏาน ภาษาที่ใช้คือภาษาสานตาลซึ่งเป็นภาษาที่มีการใช้มากที่สุดในกลุ่มภาษามุนดา
คำว่าสานตาลเป็นไปได้ว่าเป็นคำที่เรียกโดยคนนอก (exonym) จากภาษาเบงกอล ซึ่งแปลว่าผู้อยู่อาศัยในพื้นที่ (ปัจจุบันคือสิลดา มณมิทนาปุระซึ่งถือกันว่าเป็นมาตุภูมิของชาวสานตาล) ส่วนชื่อเรียกชาติพันธุ์ (ethnonym) คือ ("บุตรของมนุษยชาติ")